Vučić ponovo na udaru medija iz regiona – Studio B\nVučić ponovo na udaru medija iz regiona\nVučić ponovo na udaru medija iz regiona Studio B\nObjavljeno: 18.02.2021. 18:48 Izmenjeno: 19.02.2021. 10:40\nMediji u regionu, pre svih portali iz BiH i Crne Gore, započeli su prljavu orkestriranu kampanju protiv predsednika Vučića, koga optužuju za stvaranje velike Srbije\nKo želi da bude zlonameran u svemu će naći povod da optuži Srbiju za pokušaj širenja svog uticaja ili za velikosrpski nacionalizam, ali ti ljudi žive u nekim prošlim vremenima i ne shvataju dobro realnost koja se promenila, ocenjuju za Studio B Dejan Miletić iz Centra za globalizaciju i urednik u listu „Informer“ Milan Dobromirović. Oni ističu da je Srbija poklonila određeni broj vakcina svojim komšijama u regionu, jer je posvećena dobrosusedskoj politici i jer želi da pomogne svojim komšijama i prijateljima kako u krizi izazvanoj koronom tako i u svemu ostalom.\naltene istovremeno na portalima iz BIH i Crne Gore pojavili su se tekstovi koji obiluju izmisljenim optužbama na račun Srbije i predsednika Vučića. U tim tekstovima I nakon sto je Srbija poklonila određeni broj vakcina Makedoniji i Crnoj Gori, Srbija i predsednik Vučić optužuju se za velikosrpski nacionalizam, jer navodno, preko vakcina pokušavaju da šire uticaj na druge zemlje. Sagovornici Studija B podsećaju da ceo region, pa čak i sama EU, imaju problem s nedostatkom vakcina, dok naša zemlja trenutno ima određenu količinu viškova. Oni kažu da je principijelna politika Srbije da bude dobar komšija i da je sasvim normalno da te svoje viškove ustupi onima kojima vakcine nedostaju.\nMiletić ističe da Srbija postaje lider ne samo u regionu već i šire. Kako smatra, slika o Srbiji u svetu je promenjena. Naša zemlja, kaže, ide ka ubrzanom privrednom rastu i na tom putu su joj potrebni partneri, pre svega u regionu, koje je spremna da pomogne.\nDobromirović kaže da oni koji optužuju našu zemlju za velikosrpski nacionalizam povod traže u svemu. Prema njegovim rečima, nije bitno da li je to vakcina, poseta ili donacija za školu u Republici Srpskoj.\nSrpsko rukovodstvo jasno je prepoznalo izazov koji nam je donela pandemija koronavirusa, ističu naši sagovornici. Oni kažu da će za godinu dana svi imati vakcine, ali da je naše rukovodstvo uspelo da se na vreme snađe i obezbedi ih. Oni koji prvi budu pobedili epidemiju imaće najveće šanse za brzi oporavak i rast privrede, zaključuju naši sagovornici.


Ragbi 13 - Blic Sport\nRAGBI 13 Francuskoj omladinska titula, Beogradu pohvale\nRAGBISTI ZVEZDE DOBILI NOVOG TRENERA Australijanac Ekonomidis preuzeo crveno-bele\nBivši trener godine u NRL Fil Ekonomidis novi je trener ragbista Crvene zvezde, potvrdio je aktuelni šampion Srbije u ragbiju 13. Australijski stručnjak naslediće svog sunarodnika Treva Smita, koji je zbog zdravstvenih problema morao da napusti crveno-bele posle šest meseci rada.\nRAGBI 13 Srpski juniori dobili Bugare u Sofiji, žale što trijumf nije bio ubedljiviji\nJuniorska ragbi 13 reprezentacija Srbije (igrači do 19 godina starosti) savladala je u prijateljskoj utakmici u Sofiji odgovarajuću selekciju Bugarske sa 26:20 (10:16). Meč na stadionu ŽTP igran je u sklopu druge faze priprema juniora Srbije za Evropsko prvenstvo koje se u avgustu igra u Beogradu.\nRAGBI 13 Zvezda i Partizan za titulu prvaka Srbije i Balkana\nCrvena zvezda i Partizan za primat na Balkanu. U finalu prve regionalne Balkan SuperLige u ragbiju 13, 19. novembra sastaće se beogradski večiti rivali.\nAustralijanac vodi Zvezdu u englesku ligu i svetsku elitu /VIDEO/\nU polufinalu Balkan Superlige u ragbiju 13 sastaće se srpski klubovi – Partizan i Dorćol, odnosno Crvena zvezda i Radnički iz Niša. To je konačni epilog poslednjih utakmica takmičenja po grupama u regionalnom ragbi šampionatu.


Hodžaj: Ne znam šta će Ljimaj i Ahmeti u EU\nMart 11, 2019 21:34\nZamenik kosovskog premijera Enver Hodžaj izjavio je danas da nema informacija o tome zašto su kopredsedavajući za dijalog sa Beogradom, Fatmir Ljimaj i Špend Ahmeti, otputovali u Brisel.\nRTK2 na srpskom jeziku prenosi da je Hodžaj u intervjuu za T7 kazao da takvi sastanci nisu potrebni ako na Kosovu nema jedinstva.\n"Nemam informacije o tome zašto su tamo, takvi sastanci mogu biti nepotrebni, nema smisla ako nismo jedinstveni na Kosovu. Ovih dana moramo dati pravac procesu dijaloga kako bismo doneli odluku o taksama", rekao je Hodžaj.\nKopredsedavajući delegacije za dijalog sa Srbijom Fatmir Ljimaj i Špend Ahmeti otputovali su juče Brisel kako bi predali platformu za dijalog koja je prošle nedelje izglasana u Skupštini Kosova.\nLjimaj je u izjavi za Kosovapress rekao je da je cilj odlaska u Brisel bio da šefici diplomatije EU Federiki Mogerini i formalno predaju platformu za dijalog.\n"Kao što smo najavili, platformu za dijalog smo predali šefici diplomatije EU Federiki Mogerini. Istovremeno, cilj sastanka sa predstavnicima EU je da ih obavestimo o glasovima poslanika za dijalog i da Kosovo sada ima zvanični stav o dijalogu", rekao je Ljimaj iz Brisela.\nOn je, komentarišući pisanja medija da su kopredsednici krišom otputovali u Brisel, rekao da je ovo redovan sastanak delegacije i da nema šta da se sakrije nakon glasanja, jer su najavili da će nakon glasanja, platformu i zvanični stav Kosova dostaviti Briselu.\nDodik: Palmer nameće rešenja na štetu država u koje dolazi 0\nHiseni: Kurti nije odgovorio za sastanak o dijalogu 7\nGodfri: SAD podržavaju dijalog Beograda i Prištine 7\nIvan Milojević čestitao Dan rudara 20\nDrecun: Cilj zakona o OVK da zastraši svedoke i spreči istinu o zločinima 23\n21:57 August 06, 2020


Press Online :: Umetnost :: Umetnik koji je odlučio da postane kvočka\nUmetnik koji je odlučio da postane kvočka\nFrancuski umetnik Abraham Poenševal počeo je danas u pariskom muzeju svoj najnoviji performans u kojem kao kvočka leži na deset jaja koje će najmanje tri nedelje grejati svojim telom u staklenom vivarijumu dok se pilići ne izlegu.\nPoenševal (44), čija su specijalnost umetnički performansi, predviđa da će njegov najnoviji poduhvat trajati od 21 do 26 dana, prenosi Rojters.\n"Široko govoreći, postaću kvočka", rekao je on prošlog meseca.\nU danas početom eksperimentu u Muzeju savremene umetnosti u Parizu, Poenševal sedi na stolici za koju je, sa donje strane, pričvršćen kontajner sa jajima.\nOn predviđa da će toplota njegovog tela, koju pojačava specijalno dizajnirano debelo ćebe po ideji korejskog umetnika Seglui Lija, održati odgovarajuću temperaturu direktno iznad jaja.\nPri tom, umetnik će, u ulozi kvočke, jesti određenu hranu kao što je đumbir kako bi mu porasla telesna temperatura.\nDa bi uzeo obroke koji će mu biti donošeni, moći će da na najviše 30 minuta dnevno ustane i napusti svoje mesto na jajima.\nZa sopstvene potrebe koristiće, kao toalet, kutiju koja se nalazi ispod stolice.\nOvo je, inače, prvi put da Poenševal izvodi eksperimet u živom svetu.\nOn je prošlog meseca proveo nedelju dana u omotu od krečnjačke stene u istom muzeju, jedući kompote, supe i piree.\nPre toga je dve nedelje živeo u skulpturi u obliku medeva u pariskom Muzeju lova i prirode u aprilu 2014, jedući crve i bube imitirajući medveda.\nFrancuski umetnik kaže da želi da kroz performanse ispita različite koncepte vremena različitih vrsta i prirodne objekte jer je, kako smatra, najbolji način da se ti objekti razumeju - ući u njih, a ne posmatrati ih izdaleka.


Cvetanović: Značaj medija je neosporiv – Info Centar Juga\nDanas se u svetu obeležava Međunarodni dan slobode medija. Tim povodom gradonačelnik Leskovca Goran Cvetanović uputio je četitku svim medijskim radnicima u Leskovcu u kojoj je ukazao da se lokalna samouprava svakog dana trudi da poboljša položaj novinara.\nZnačaj medija je neosporiv, te je borba za njihovu slobodu, slobodu izražavanja, slobodu mišljenja i informisanja veoma bitna za demokratsko društvo, zato ovim putem predstavnicima medija želim da čestitam Međunarodni dan slobode medija.\nNastojimo da svakodnevno poboljšamo položaj novinara u našem gradu. Medijski radnici predstavljaju najvažniji izvor informacija narodu. Njihovo nepristrasno, tačno i objektivno izveštavanje je od ključne važnosti kako za lokalnu samoupravu tako i za naše sugrađane, naveo je Goran Cvetanović u čestitki povodom Međunarodnog dana slobode medija.


I VISOKI SAVET SUDSTVA TRAŽI POVLAČENJE PREDLOGA AMANDMANA NA USTAV - Magločistač\nPočetna U fokusu I VISOKI SAVET SUDSTVA TRAŽI POVLAČENJE PREDLOGA AMANDMANA NA USTAV\nU analizi amandmana, VSS je ocenio da je značajan deo radnog teksta Ministarstva pravde u suprotnosti s Nacionalnom strategijom reforme pravosuđa za period 2013-2018. godine, kao i Akcionim planom za Poglavlje 23 koji predviđaju obezbeđivanja nezavisnosti nosilaca pravosudnih funkcija od političkog uticaja, a da bi mogao da dovede u pitanje i ustavni princip podele vlasti.\n„Visoki savet sudstva zaključuje da Radni tekst amandmana Ministarstva pravde na Ustav Srbije ne može predstavljati polaznu osnovu za kvalitetnu javnu raspravu“, saopštio je VSS.\nVSS je predložio da se ponuđeni tekst povuče iz javne rasprave i da se u izradu novog inicijalnog predloga uključe predstavnici nauke, posebno iz oblasti ustavnog prava, kao i da novi radni tekst razmotri Komisija za sprovođenje Nacionalne strategije reforme pravosuđa, posle čega treba organizovati javnu raspravu za koju treba omogućiti više vremena.\nJedna od osnovnih zamerki je amandman kojim se menja broj članova VSS – umesto sadašnjih 11, ovaj organ bi imao 10 članova, pet iz redova sudija i pet istaknutih pravnika koje bira Narodna skupština.\nBroj izbornih članova VSS koji nisu sudije i koje bira Narodna skupština na predlog Odbora za pravosuđe povećava se s dva na pet, a broj izbornih članova VSS iz reda sudija, koje neposredno biraju sudije, smanjuje se sa šest na pet.\n„Kada se tome doda da se predsednik Visokog saveta sudstva bira među članovima saveta koji nisu sudije i da se odluke donose glasovima najmanje pet članova saveta među kojima je i glas predsednika Visokog saveta sudstva (predsednik ima tzv. ‘zlatni glas’), onda je jasno da odluke mogu biti donete bez ijednog glasa članova Visokog saveta sudstva iz reda sudija“, upozorio je VSS.\nVSS je ocenio da se takvim rešenjem povećava uticaj zakonodavne vlasti na sudstvo, kao i da je ugrožena vladavina prava kao osnovno načelo Ustava.\nKao primedbu naveli su i to što se VSS određuje kao državni organ, ali to što se i sudovi definišu kao državni organi amandmanom koji predviđa da „sudska vlast pripada sudovima kao samostalnim i nezavisnim državnim organima“.\n„VSS je mišljenja da iz ove definicije treba izbaciti atribut državnim. Postojeći Ustav sudove ne označava kao državne organe, te ne vidimo razlog da u sistemu podele vlasti samo sudovi, kao nosioci sudske vlasti, budu označeni državnim organima“, naveo je VSS.\nZa VSS nije prihvatljivo ni da disciplinski postupak i postupak razrešenja sudija i predsednika sudova može pokrenuti i ministar nadležan za pravosuđe.\n„Ovakvo pravo Ministartva nadležnog za pravosuđe kao dela izvršne vlasti nije svojstveno većini demokratskih društava“, naveo je VSS.\nVSS je ocenio da Ustav uopšte ne bi trebalo da definiše način izbora sudija i dodao da je ignorisan stav radne grupe prema kojem Pravosudna akademija ne treba da postane ustavna kategorija.


Prvo televizijsko sučeljavanje Baraka Obame i Džona Mekejna, 26. septembar 2008.\nIz sinoćnje debate na Univerzitetu Misisipi nijedan od dvojice kandidata nije izašao kao jasan pobednik, ocenjuju mediji. 72-godišnji Mekejn izrazio je sumnju da je njegov rival, 47-godišnji Obama, koji je tek u svom prvom senatorskom mandatu, spreman za Belu kuću.\n"Ja zaista ne verujem da senator Obama ima znanje i iskustvo, i smatram da je doneo pogrešne odluke po dosta pitanja", rekao je Mekejn.\nObama je stalno vezivao Mekejna za politiku aktualnog predsednika Džordža Buša i optužio republikance da su zbog Iraka zanemarili druge probleme u zemlji.\nIako je tema sinoćnje debate bila međunarodna politika i nacionalna bezbednost dominirala je finansijska kriza.\nObama je rekao da je Bušova ekonomska politika, koju je Mekejn podržavao, dovela do kraha Vol strita. Mekejn se distancirao od Bušove politike i rekao da se između ostalog protivio njegovom trošenju, stavu o klimatskim promenama, torturi zatvorenika u Gvantanamu, načinu na koji je vodio rat u Iraku i rekao da je Obama poznat u Kongresu kao levičar.\nObama je kritikovao Mekejnovu podršku američke invazije u Iraku. Mekejn je bio jedan od najčrvšćih zagovornika rata za razliku od Obame koji je bio protivnik od početka.\n“Strategija povećanja snaga je bila uspešna i mi smo pobedili u Iraku. I mi ćemo doći kući sa pobedom i priznanjem”, rekao je Mekejn.\nPouka koja bi trebalo da se izvuče je da nikada ne treba da oklevamo sa korišćenjem vojne sile, poručio je Obama:\n“I da ja, kao predsednik, nikada neću oklevati da zaštitim bezbednost američkih građana. Ali vojnu silu treba mudro da koristimo, a nismo je mudro koristili u Iraku."\nOko Rusije, Mekejn je rekao da je Obama reagovao dosta blago na rusku intervenciju u Gruziji prošlog meseca. Obama je odgovorio da pojavljivanje jedne "agresivne" Rusije predstavlja pretnju miru:\n“Sudeći po onome što se desavalo poslednjih nekoliko nedelja i meseci naše shvatanje ruskog prilaza mora biti izmenjeno jer veoma agresivna Rusija je pretnja miru i stabilnosti u regionu. Njihove akcije u Gruziji su neprihvatljive.”\nMekejn je rekao da je Rusija postala nacija natankovana naftnim dolarima koja je u suštini Vlada instrumentalizovana KGB-om:\n“Pogledao sam gospodina Putina u oči i video tri slova, K, G I B. I njihova agresija u Gruziji nije prihvatljivo ponašanje.”\nMekejn je napao Obamu zato što je izrazio spremnost da razgovara sa neprijateljskim zemljama kao što je Iran, bez preduslova:\n“Vidite, ja ću sesti sa bilo kim ali postoje preduslovi i oni ne bi trebalo da legitimizuju, susretom lice u lice, osobu kao što je Ahmedinedžad. Sada je senator Obama rekao bez preduslova.”\nObama je uzvratio da jedan od Mekejnovih savetnika Henri Kisindžer podržava isti pristup:\n“Ja verujem da mi moramo da se uključimo u direktan diplomatski kontakt sa Iranom ali ovo je ključna razlika između mene i senatora Mekejna. Shvatanjem da ne razgovaramo sa ljudima mi ne utičemo na njih da ne rade. To nije delovalo u Iranu, nije delovalo u Severnoj Koreji. U svakoj prilici naši napori na njihovoj izolaciji zapravo ubrzavaju njihove napore da dobiju nuklerano oružje. To će se promeniti kada ja budem predsednik SAD,” rekao je Obama.\nPrema anketama Si-en-ena (CNN) posle suočavanja 51 odsto anketiranih smatra da je Obama bio bolji, 38 odsto da je to bio Mekejn.


padavine - Blic Online\nZa pola Hrvatske upaljen NARANDŽASTI meteoalarm: Jaka kiša u Zagrebu, poplavljene ulice, oborena stabla (VIDEO)\nU Zagrebu je danas popodne pala jaka kiša, a civilna zaštita saopštila je da je obilna kiša prouzrokovala probleme u istočnom delu grada.\nNajmanje 30 žrtava klizišta u Mumbaju, spasioci rukama kopaju da nađu preživele\nNajmanje 30 ljudi stradalo je u tri predgrađa Mumbaja kada se nekoliko kuća srušilo zbog kližišta koje je proradilo nakon jakih kiša, saopštili su danas zvaničnici.\nOZBILJNO UPOZORENJE METEOROLOGA Stižu nam REKORDNE KOLIČINE KIŠE u nekim mestima, moguće i lokalne poplave\nTokom današnjeg dana oblaci će zavladati našim regionom i sa sobom doneti veoma snažne grmljavinske pljuskove koji bi posle podne negde mogli da prerastu i u vremenske nepogode.\nU BiH stiglo nevreme: Poplavljene ulice Modriče, građani u strahu od mogućih poplava (VIDEO)\nKako su meteorolozi najavljivali proteklih dana, u Bosnu i Hercegovinu stiglo je nevreme.\nHidrometeorološki zavod Republike Srpske izdao je upozorenje na obilne padavine od danas do ponedeljka, 19. jula.\nMerkelova obećala pomoć žrtvama poplava: "Strahujem da ćemo razmere tragedije tek videti"\nNemačka kancelarka Angela Merkel obećala je podršku žrtvama najvećih poplava u ovoj zemilji u poslednjih nekoliko decenija, u kojima je poginulo najmanje 59 ljudi, a stotine su nestale.\nRepublički hidrometeorološki zavod (RHMZ) izdao je jutros u 1 sat posle ponoći upozorenje da će u Srbiji od petka do ponedeljka biti promenljivo oblačno sa čestom pojavom kiše, pljuskova i grmljavine. Ponegde se očekuju nepogode sa velikom količinom padavina, gradom i olujnim vetrom, piše na sajtu RHMZ.\nNE ODLAŽITE JAKNE Sveže vreme širom Srbije, u pojedinim delovima sneg i kiša\nNajmanje 23 ljudi poginulo je usled poplava koje su prouzrokovale obilne padavine na indonežanskom ostrvu Flores, saopšteno je iz Agencije za upravljanje katastrofama.\n"ZIMSKI" POČETAK PROLEĆA U SRBIJI Toplije je bilo u februaru nego sada, evo za kada se tek prognozira toplo i lepo vreme\nU subotu, 20. marta, sledi smena godišnjih doba, ali sudeći po prognozi biće to "zimski početak kalendarskog proleća", kako to konstatuje naš čuveni profesor geografije i zaljubljenik u meteorologiju na fejsbuku Marko Čubrilo.\nLEDENA OLUJA STIŽE U SAD “Očekujemo padavine istorijskih razmera”\nSektor za praćenje oluja Nacionalnog meteorološkog centra SAD izdao je upozorenje 3. nivoa od pet postojećih, za ledenu oluju koja stiže u Ameriku.\nNAJHLADNIJI DAN U MARTU Metorolog Todorović: "Prestanak padavina tokom noći, od sedine meseca novi PAD temperature"\nU toku poslepodneva u jugozapadnim, centralnim, jugoistočnim i istočnim krajevima Srbije doći će do povećanja visine snežnog pokrivača za pet do 10 centimetara, a uveče i tokom noći sledi razvredravanje i prestanak padavina, kažu u RHMZ za Tanjug.\nSneg napravio probleme u Albaniji, delovi zemlje bez struje\nSneg koji od subote pada u Albaniji blokirao je određene delove autoputa, a doveo je i do nestanka struje u pojedinim delovima zemlje.\nJugozapadnu Francusku pogodile su danas jake poplave nakon više dana obilnih padavina, a nekoliko drugih regiona, uključujući istočni Pariz, u pripravnosti je uoči zahlađenja koje se očekuje kasnije ove sedmice.\nSNEG IZAZVAO HAOS U NEMAČKOJ Jaka oluja zahvatila delove zemlje, zabeleženo više od 200 udesa, vlasti apeluju na građane da ostanu kod kuća (FOTO)\nSnežna oluja i jaki vetrovi pogodili su danas severnu i zapadnu Nemačku, zbog čega je obustavljen železnički saobraćaj, a desile su se i 222 saobraćajne nesreće u kojima je povređeno 28 ljudi, od toga dvoje teško, saopštila je nemačka policija.\nBRITANIJA U BLOKADI Obilne snežne padavine pogodile delove ostrva\nObilne snežne padavine pogodile su danas delove Velike Britanije, uključujući zapadni Midlends i Kotsvolds, a policija je upozorila vozače da budu oprezni u saobraćaju.\nPoslednji radni dan ove sedmice započeli smo uz oblake, ali, kako su i meteorolozi najavljivali, usledilo je razvedravanje. To je bio i uvod u stabilan vikend pred nama tokom kojeg nam kišobrani neće biti potrebni. Ipak, već početkom sledeće sedmice sledi preokret, a meteorolog Đorđe Đurić otkriva gde će pasti i prvi novembarski sneg.\nNad Srbijom je i dalje MEGA CIKLON, u prethodna 24 sata u nekim mestima PALO 70 LITARA KIŠE, evo gde je bio najveći POTOP\nU naredna 24 sata očekuje se do 50 mm kiše, iz Srbijavode poručuju: Bez opasnosti od izlivanja, veliki tokovi su mirni\nSvi veliki tokovi reka u Srbiji su mirni i ne očekuju se izlivanja, kažu za Tanjug u JVP "Srbijavode", uoči prognoza meteorologa da se u naredna 24 sata očekuje do 50 mm kiše, najpre na zapadu i jugozapadu zemlje.\nSnažan olujni vetar koji je duvao tokom noći napravio je brojne probleme u Podgorici, prenosi portal CdM.


Radnici FRA protestovali zbog kašnjenja isplata otpremnina | Novinska agencija Beta\nEKONOMIJA | 12.05.2021 16:20 > 12.05 16:22\nViše desetina radnika Fabrike reznog alata (FRA) u Čačku protestovalo je danas ispred fabrike zato što još uvek nije počela isplata njihovih otpremnina, koja je trebalo da počne početkom ove sedmice, kako je ranije dogovoreno sa nadležnim ministarstvom.\nPosle protesta ispred fabrike, radnici su se okupili ispred zgrade Gradske uprave, zahtevajući od gradskih vlasti odogovor zašto je zaostala isplata njihovih otpremnina i drugih dugovanja.\nPredsednik Industrijskog sindikata FRA Dušan Djelić rekao je za agenciju Beta da je gradonačelnik Čačka Milun Todorović primio u toku dana delegaciju radnika i da su na tom sastanku dobili informaciju da isplata otpremnina kasni zato što rukovodstvo fabrike nije na vreme dostavilo nadležnom ministarstvu spiskove radnika.\n"Rukovodstvo fabrike se ponaša neodgovorno, opstruira tako što kasni sa dostavom podataka nadležnom ministarstvu iako je sve bilo dogovoreno na sastanku koji je održan 2. marta u Beogradu. Pretpostavljam da rukovodstvo fabrike 'kupuje vreme' jer ne žele da izgube privilegije koje imaju", rekao je Djelić.\nOn je dodao da su spiskovi sa radnicima i njihovim podacima dostavljeni sa zakašnjenjem od 14 dana, da se posle toga tražila i korekcija tih spiskova jer su dostavljeni sa netačnim podacima.\nNaveo je da očekuje da će realizacija socijalnog programa za radnike FRA biti završena za 14 dana.\nPrve otpremnine, u visini trećine bruto ličnog dohotka ostvarenog u poslednja tri meseca, dobiće oko 85 radnika koji imaju više od 40 godina radnog staža, dok će 342 radnika, koji imaju do 40 godina radnog staža, dobiti po 200 evra za svaku godinu radnog staža.\nOn je dodao da je na današnjem sastanku sa gradonačelnikom Čačka rešen sporan status za 62 radnika koji su zasnovali radni odnos dok je fabrika bila u procesu restrukturiranja, što po Zakonu nije dozvoljeno bez saglasnosti Ministarstva za rad, koje rukovodstvo fabrike nije pribavilo.\nIstakao je da će posle isplata otpremnina fabrika otići u stečaj zbog duga od 21 milion dinara i dugogodišnje blokade računa.\nOn je izrazio nadu da će fabrika posle stečaja biti privatizovana i da će nastaviti sa proizvodnjom i dodao da prema njegovim informacijama za zakup fabričkog halskog prostora postoji nekoliko zainteresovanih čačanskih privrednika.\nFRA je osnovana 1953. godine od kada je proizvodila alate od visokokvalitetnog čelika koji je izvozila u zemlje u regionu. Fabrika se bavila se i proizvodnjom za vojnu industriju i do kraja 90-ih godina je zapošljavala oko 4.200 radnika.


Istorijski transfer, kraj za Depaja u Junajtedu? - Sportske.net\nDa li je ovo znak da Murinjo konačno stiže u Mančester?Junajted ubedljiv protiv trećeligaša za plasman u 1/4 finale FA kupaVidal: "Odbio sam Mančester Junajted"Vidal odbio engleskog velikana zbog BajernaIgrači Junajteda okrenuli leđa Van Galu, zna se koga žele na klupi!\nPortugalski mediji pišu da je transfer Renata Sančeza u Mančester Junajted gotova stvar i da bi "Crveni Đavoli" najtalentovanijeg igrača Portugala mogli da plate 40 miliona evra. Sa bonusima to će biti više od onoga što je Zenit platio za Vitsela, odnosno najveći transfer u istoriji Benfike.\n"Rekord" piše da bi to moglo da znači odlazak Memfisa Depaja koga Murinjo navodno ne vidi u timu.\nNije ni jasno koliko je plaćen Depaj, prema nekim izvorima oko 30 miliona evra, ali postoji i priča da je u pitanju manji novac.\nOn se utopio u sivilo, nije standardan, a Van Gal koji je insistirao na njegovom dovođenju nije uspeo da ga dovede na nivo potreban za igranje važne uloge u timu.\nU svakom slučaju Murinjova je poslednja, a pogađate, menadžer Renata Sančeza je pogađate, super agent Mendeš, koji vodi brigu i o Murinjovoj karijeri...


VIŠEGRAD – U Višegradu je u toku realizacija projekta izgradnje novog savremenog toplovoda u dužini od 430 metara, od Vatrogasnog doma do Kozačke ulice, za šta će biti izdvojeno 125.000 KM, potvrdila je Srni koordinator projekta Branka Dragičević. Dragičevićeva…\nVIŠEGRAD – U Višegradu nema novih slučajeva zaraze virusom korona kao ni aktivno zaraženih, rečeno je Srni u Domu zdravlja. Trenutno se jedna osoba nalazi u kućnoj izolaciji, a period izolacije je okončan za 328 lica. Od početka epidemije…\nKroz Višegrad prošli učesnici Međunarodne biciklističke trke\nVIŠEGRAD – Višegrad je juče bio domaćin prolaznog cilja prve etape 60. Međunarodne biciklističke „Trke kroz Srbiju“, a biciklisti su prešli preko Mosta Mehmed-paše Sokolovića. Oko 150 biciklista iz 30 zemalja startovalo je danas sa Jahorine, a krajnji cilj…\nPodijeljeni udžbenici za djecu\nVIŠEGRAD – Načelnik opštine Višegrad Mladen Đurević uručio je danas 30 kompleta udžbenika za djecu iz socijalno ugroženih kategorija, kao i školski pribor za đake sa poteškoćama u razvoju. Đurević je rekao da je opština Višegrad, osim nabavke knjiga,…\nObnovljen rad fabrike „Terpentin“\nVIŠEGRAD – U Višegradu je obnovljen rad Fabrike boja i lakova „Terpentin“, kojom rukovodi preduzeće „Autometal“. Generalni direktor višegradskog preduzeća „Autometal“ Milan Đukanović rekao je Srni da se Fabrika „Terpentin“ vratila na tržište nakon detaljnog ispitivanja želja i potreba…\nVIŠEGRAD – Manastir Dobrun kod Višegrada obilježio je danas krsnu slavu Uspenje Presvete Bogorodice – Veliku Gospojinu. Liturgiju je služilo bratstvo manastira Dobrun uz sasluženje sveštenstva Crkvene opštine Višegrad, a nakon liturgije litija je prošla oko crkve. Načelnik opštine…\nVIŠEGRAD – Predsjednik Opštinskog odbora SNSD-a Višegrad Pero Petrović rekao je da koalicija SNSD-DNS-SP-Ujedinjena Srpska nastavlja saradnju kako bi pružili podršku kandidaturi Mladena Đurevića za načelnika ove opštine na predstojećim lokalnim izborima. „Nadam se da će ovaj izborni ciklus…\nVIŠEGRAD – Udruženje lica sa poteškoćama u razvoju „Moj prijatelj“ u Višegradu organizovalo je danas donatorsku izložbu suvenira, s ciljem prikupljanja sredstava za djecu iz ovog udruženja, povodom polaska u školu. Predsjednik Udruženja Dragana Antić rekla je da su…\nNovo zanimanje i računarska oprema u Srednjoškolskom centru\nVIŠEGRAD – Srednjoškolski centar „Ivo Andrić“ u Višegradu spreman je za početak nove školske godine, koja će početi u utorak, 1. septembra, a ove godine novina su kabinet informatike i računarska oprema koju je nabavila opština Višegrad, potvrdila je…\nVišegrad domaćin prolaznog cilja za bicikliste\nVIŠEGRAD – Višegrad će biti domaćin prolaznog cilja prve etape na ovogodišnjoj jubilarnoj 60. Međunarodnoj biciklističkoj „Trci kroz Srbiju“, a u Višegradu bi biciklisti trebali da pređu preko starog Mosta Mehmed-paše Sokolovića. Direktor „Trke kroz Srbiju“ Vladimir Kuvalja rekao…


Ove subote, 26. septembra Naxi radio pripremio je pravu muzičku poslasticu za sve slušaoce! Od 12 do 18 časova u emisiji Subota sa... uživaćete u najlepšim pesmama, neotkrivenim anegdotama i prisećanju na najlepše trenutke u karijeri jedne od najvećih regionalnih zvezda - Zdravka Čolića.\nIvan Bekjarev u Mojih 50\nOd ponedeljka, 12. oktobra gost emisije Mojih 50 biće glumac Ivan Bekjarev.\nOd ponedeljka, 19. oktobra gošća emisije Mojih 50 biće popularna pevačica Goca Tržan.\nDušan Borković u Mojih 50\nOd ponedeljka, 9. novembra gost emisije Mojih 50 biće evropski šampion u automobilizmu Dušan Borković.\nDejan Lutkić u Mojih 50\nOd ponedeljka, 16. novembra gost emisije Mojih 50 na Naxi radiju biće filmski, televizijski i pozorišni glumac Dejan Lutkić.


Top 5 prognoza ovog vikenda\nPosle uzbudljivih duela u evro-kupovima vraćamo se šampionatima širom Evrope.Predstojeći dueli ovog vikenda donose nam utakmice čiji se konačan ishod može naslutuiti. Više >>>\nRezultati iz regiona - Borac slavio na Koševu, Hajduk i Dinamo podelili bodove\nU derbiju Hrvatske ekipa Dinama vodila je na poluvremenu usred Poljuda sa 1:0 golom Samira u 42.minutu meča ali je Hajduk u nastavku zaigrao bolje i preko Šarbinija izjednačio u 59.minutu.U BiH igrao se takođe zanimljiv susret između Sarajeva i Borca u kom su Banjalučani posle bolje igre odneli sva tri boda sa Koševa slavivši na kraju sa 1:0. Više >>>\nPored Vidića strelac je bio i Miloš Ninković za Dinamo u meču protiv Metalurga iz Zaporožija.Iako nije postigao pogodak, najupečatljiviju partiju od naših reprezentativaca ovog vikenda ostavio je Miloš Krasić, koji je ovog vikenda odličnim prodorima i asistencijama zaslužan za dva pogotka Juventusa koji je remizirao protiv Sampdorije. Više >>>\nSeria A - Antologijski meč Juventusa i Sampdorije, poraz Milana, debakl Rome\nZahuktalo se u Italiji, posle šokantnih rezultata u subotu kada je Kalajri sa 5:1 deklasirao Romu i poraza Milana od Ćezene sa 2:0, nedelja nam je doenla nove zanimljive mečeve.Najuzbudljivije bilo je u Torinu gde su Juventus i Sampdoria odigrali nerešeno 3:3. Više >>>\nŠpanska Primera - Prva pobeda Murinja u Realu, šokantan poraz Barselone\nDa će i naredne sezone biti puno uzbuđenja u Šapniji najvljuje i ovo kolo koje iako nije kompletno sigurno obeleženo porazom Barselone na sred Nou Kampa od novajlije Herklesa sa 2:0. Više >>>\nFudbaleri Štutgarta i Šalkea zabeležili su nove poraze tako da sada zauzimaju poslednje odnosno pretposlednje mesto na tabeli.U derbiju kola između Bajerna i Verdera nije bilo golova, dok je Ajntraht bio ubedljiv na gostovanju Mehengladbahu. Više >>>\nPremier Liga - Ubedljivi Čelzi, Mančester Junajted ispustio pobedu\nU Londonskom derbiju Čelzi je bez većih problema savladao ekipu Vest Hema koji se ovim porazom zakucao za začelje tabele.Arsenal je takođe lakoi bez većih problema izašao na kraj sa Boltonom slavivši sa 4:1, dok je Mančester Junajted u sudijskoj nadoknadi ostao bez sva tri boda na gostovanju Evertonu. Više >>>\nFrancuska Liga - Poraz lidera Tuluza, Lion se i dalje muči\nPeto kolo francuskog šampionata obeležio je prvi poraz Tuluza u prvenstvu koji je sa 1:0 na svom terenu izgubio od Sentetijena.Poraz Tuluza iskoristio je Ren koji se pobedom nad Sošoom od 2:1 primakao na bod lideru francuskog šampionata. Više >>>\nU dramatičnoj završnici fudbaleri Evertona uspeli su da za par minuta dostignu vođstvo Mančester Junajteda od 1:3 i tako stignu do ishoda koji je ravan pobedi. Više >>>\nTreći uzastopni poraz Šalkea Hofenhajm - Šalke 2:0\nGolovima Vorsaha u 37. i autogolom Nojera u 90. minutu, Hofenhajm je zabeležio i treću uzastopnu pobedu u Bundesligi ove sezone i sada zauzima čelnu poziciju.Za razliku od njih, njihov sinoćni rival Šalke zabeležio je i treći poraz i nalazi se na dnu tabele. Više >>>


Nacionalnom parku "Una" 500.000 KM za finansiranje programskih aktivnosti - Akta.ba\n24.06.2020. 08:29 / Izvor: Akta.ba\nFederalna ministrica okoliša i turizma Edita Đapo i direktor Javnog preduzeća Nacionalni park "Una" Amarildo Mulić potpisali su jučer ugovor o prenosu odobrenih sredstava za finansiranje programskih aktivnosti tog nacionalnog parka.\nPotpisanim ugovorom Ministarstvo je Nacionalnom parku "Una" dodijelilo 500.000 maraka.\nPrema riječima ministrice Đapo, Ministarstvo na taj način daje veliku finansijsku, ali i svaku drugu vrstu pomoći Nacionalnom parku "Una" kao iznimno važnom zaštićenom prirodnom području u FBiH.\n"S velikim zadovoljstvom pomažemo aktivnosti Nacionalnog parka "Una" koje su usmjerene u očuvanje, zaštitu i promociju našeg prirodnog blaga. Vjerujemo da će namjenska sredstva biti iskorištena na adekvatan način i da će u značajnoj mjeri pomoći menadžmentu Nacionalnog parka u ostvarenju planiranih programskih aktivnosti u vrijeme pandemije koronavirusa, kada su vlastiti prihodi ovog našeg preduzeća u opadanju", kazala je ministrica Đapo.\nDirektor Nacionalnog parka Amarildo Mulić zahvalio je Federalnom ministarstvu okoliša i turizma i ministrici Đapo na kontinuiranoj pomoći tom preduzeću.\nOn je predstavio i neke od ključnih aktivnosti Nacionalnog parka "Una", a koje se odnose na zaštitu biodiverziteta na području obuhvata.\nDirektor Mulić je ministricu Đapo izvijestio da će i ove godine, uprkos pandemiji, biti organizirana tradicionalna 48. internacionalna turistička Una regata, na kojoj će jednu od ključnih uloga, kao učesnici, imati novinari.\n"Bez obzira na pandemiju, mi radimo. Čak smo zaposlili i 13 novih radnika. Činjenica je da je u značajnoj mjeri opao broj posjeta, ali ne žalimo se. Uveli smo uštede. Sredstva koja smo dobili od Ministarstva mnogo će nam pomoći da pozitivno završimo poslovnu godinu, da obavljamo osnovnu djelatnost. Taj cilj ćemo i ispuniti", rekao je Mulić, saopćeno je iz Federalnog ministarstva okoliša i turizma.


Njihov neto profit je uvećan 319 posto – Bankar.me\nMay 2, 2014 Ekonomija, SVE VIJESTI, TEHNO Leave a comment\nNeto profit iz prvog kvartala ove godine iznosi 86,62 miliona dolara, dok operativni profit, koji iznosi 471,47 miliona dolara, bilježi značajno povećanje u odnosu na prethodni kvartal, prije svega zahvaljujući povećanju profitabilnosti kompanije LG Home Entertainment.\nKompanija LG Home Entertainment zabilježila je povećanje prihoda od tri odsto u odnosu na prvi kvartal 2013. godine.\nOperativni profit od 224,79 miliona dolara opravdao je očekivanja, pre svega zbog povećanje prodaje televizora velikih dijagonala, kao i bolje strukture troškova.\nKompanija LG Mobile Communications je isporučila 12,3 miliona smart telefona u prvom kvartalu 2014. godine, čime je postignuto povećanje od 19 odsto u odnosu na isti period prošle godine.\nZabilježen je prihod od 3,19 milijardi dolara, što je povećanje od šest odsto u odnosu na isti period prošle godine, dok je operativni profit takođe uvećan u odnosu na prethodni kvartal usled lansiranja G Pro 2 smart telefona.\nVeći prihodi se očekuju u drugom kvartalu, sa puštanjem u prodaju vodećeg modela LG G3 smart telefona i masovnije prodaje modela iz L III serije.\nKompanija LG Home Appliance zabilježila je veliku prodaju na južnokorejskom tržištu, iako je prihod iz prvog kvartala od 2,54 milijarde dolara bio niži u odnosu na isti period prošle godine, shodno pojačanoj konkurenciji na tržištu Sjeverne Amerike i nepovoljnom kretanju deviznog kursa na tržištima u razvoju.\nPoboljšana struktura troškova rezultirala je operativnim profitom od 102,15 miliona dolara u prvom kvartalu ove godine, kao i rastom profita od četiri odsto.\nKompanija LG Air Conditioning & Energy Solution zabilježila je i veliki rast prodaje komercijalnih klima uređaja na prekomorskim tržištima sa ukupnim prihodom od 1,14 milijardi dolara u prvom kvartalu 2014. godine, dok je operativni profit 84 miliona dolara, čime beleži rast od 10 odsto u odnosu na isti period prošle godine.\nPOJMOVILG mobilni operateri najprofitabilnija kompanija na svijetu pad profita Amazona Philips povećan profit Samsunga profit Samsung Samsung elektroniks\nPrevious Američki san: Izgubili kuću zbog duga od 6 dolara\nSljedeći Kako će Gete proslaviti kineski juan?


Dosije Tužilaštvo (2. deo): Marionete u rukama policije - Istinomer\nGlasne najave borbe protiv mafije koje poslednjih nedelja čujemo od najviših funkcionera deža vi su nekadašnjih “konačnih obračuna” sa onima kojima “niko ne sme ime da spomene”, tajkunima, pljačkašima Srbije itd. Dok predstavnici izvršne vlasti obećanjima skupljaju poene u javnosti, pa i saopštenjima o hapšenjima, na putu do optužnica a onda i pravosnažnih presuda, događaju se “obrti” koji (ne)osnovano bacaju sumnju na tok istrage. Sagovornici Istinomera iz tužilaštva saglasni su da su često “meta prekomerne kritike i baražne vatre medija”, a zbog odbijanja tužilačkog vrha da se suoči s javnošću i objasni situaciju, stvara se sumnja i u odluke koje su - ispravne.\nKako izgleda kada vlast najavljuje velika hapšenja i borbu s kriminalom iako dokaza, kako se ispostavilo, nema, pokazalo se na primeru “srpskog Al Kaponea” sa Zvezdare.\nU junu 2014. godine premijer Aleksandar Vučić rekao je:\n“Najveći narko-diler u Srbiji je izvesni Kosmajac, čije ime niko ne sme da kaže, jer ga se svi plaše. Kažu da je najinteligentniji, te nema dokaza za njegovo hapšenje… Kakva je to država kad niko ne sme da kaže ko je narko-diler, nego to moram ja”.\nSpektakularno hapšenje usledilo je posle nekoliko meseci i – šta se dogodilo s tim obračunom?\nKosmajcu je naposletku suđeno pred Višim sudom u Beogradu samo za podstrekavanje na zloupotrebu službenog položaja. Prevedeno na razumljiv jezik – optužen je da je “nagovorio” dvojicu geodeta da mu legalizuju deo dvorišta na Zvezdari, i to deo u kom se nalazio bazen. Pravosnažno je oslobođen a, kako su mediji preneli, “nije bio raspoložen da tuži državu” posle svega.\nVlast obećava, policija hapsi, tužioci se drže za glavu\nPrimer hapšenja Dragoslava Kosmajca može da oslika nekoliko aspekata problema s velikim obećanjima i realnim stanjem “na terenu”. Jedan od njih su svakako dokazi koji ne mogu da odgovore na očekivanja kreirana na konferencijama za medije.\nDanica Vučenić 6. 11. 2019.\nDrugi problem je odnos tužilaštva i policije.\n“Tužilaštvo kod nas nema svoje istražne jedinice. Nema svoje isledničke jedinice i praktično svoju kriminalističku policiju. I u postupku istrage i u postupku prethodnog prikupljanja dokaza, koji se zove predistražni postupak, potpuno je prepušteno MUP-u na čijem je čelu ministar koji je politička figura”, kaže za Istinomer Radovan Lazić, zamenik javnog tužioca Apelacionog javnog tužilaštva u Novom Sadu, član Državnog veća tužilaca i član CEPRIS-a.\nPraktično, kako objašnjava naš sagovornik, tužilac nema instrumente da prikupi sve dokaze koje bi mogao da prikupi u nekom predmetu, ukoliko postoji neki otpor sa strane policije.\n“Ne mora ni da bude otpor, može biti opstrukcija, ili da policija po svojoj hijerarhijskoj strukturi ne postupa po zahtevima tužioca”, napominje Lazić.\nPo rečima našeg sagovornika, rukovodeća funkcija tužioca u postupku nije zaštićena adekvatnim ovlašćenjima, a policija je potpuno drugi organ koji ima svoju unutrašnju organizaciju i hijerarhiju.\n“U takvoj situaciji je očekivano da, ako se zahtevi tužioca razlikuju od zahteva i naloga starešina u okviru policije, tužiocu će biti vezane ruke… Ukoliko policija ne postupa po njegovim zahtevima i nalozima, tužilac nema efikasne instrumente da policiju na to natera. Može o tome obavestiti ministra i nadležni odbor Narodne skupštine. Ako se radi o nepostupanju koje je uzrokovano nekim političkim razlozima, onda vam je jasno da to nisu prave adrese za rešavanje tog problema”, objašnjava Radovan Lazić, dodajući da eventualno tužioci mogu da iniciraju pokretanje disciplinskog postupka unutar policije, što je na raspolaganju i drugim građanima.\nGluvi telefoni na putu do dokaza\nO sredstvima kontrole tužioca u odnosu na policiju Radovan Lazić kaže da je zapravo “na delu zamazivanje očiju javnosti da tužilac ima neko posebno ovlašćenje koje zapravo nije ni ovlašćenje”.\nIstinomer saznaje: Nadzor nad postupanjem Osnovnog tužilaštva u Novom Sadu\nMilijana Rogač 18. 9. 2020.\nAdvokat Rodoljub Šabić, bivši Poverenik za informacije od javnog značaja, napominje da je jedan od kapitalnih problema potpuno neodgovarajući odnos tužilaštva prema ulozi koja mu pripada, barem po zakonu.\n“U praksi stalno slušamo izjave tužilaca o tome da su bezbroj puta tražili od policije preduzimanje određenih radnji, bezbroj puta urgirali a sve bez efekta. A po pravilu nema informacija o tome da je tužilaštvo preduzelo bilo šta od mera koje ima na raspolaganju protiv onih koji njegove naloge ignorišu i opstruiraju. Posledice su neizbežne – za tužilaštvo dalje urušavanje već narušenog ugleda, za građane – izostanak željenih i potrebnih efekata u borbi protiv kriminala i korupcije”, kaže Šabić.\nInteresantan slučaj sukoba na liniji tužilaštvo - policija dogodio se krajem avgusta u Novom Sadu.\nMladić M. M. je brutalno prebijen i slomljene su mu ruke, a tek kada je u javnost dospeo snimak napada, usledile su i burne reakcije nadležnih.\nPolicija i tužilaštvo nisu mogli zvanično da se usaglase kada je slučaj prijavljen uopšte, kada je pokrenuta istraga, da li je neko iz sistema zaštitio osumnjičenog. Naposletku jedan od načelnika MUP javno je prozvao postupajuću zamenicu tužioca i p(r)ozvao na poligraf?! Iz Republičkog javnog tužilaštva su tada za Istinomer rekli da je naložen nadzor nad radom OJT u Novom Sadu. Utvrđeno je da nije bilo propusta.\nSlučajna dodela predmeta, upodobljavanje, ustrojavanje…\nDodela predmeta po pravilu je slučajna, kaže za Istinomer Radovan Lazić.\n“Tužioci nisu vezani tim principom i mogu odstupiti od njega i time se ne krši nikakav formalni propis, ukoliko bi odstupili. Po pravilu, 90 odsto predmeta se u tužilaštvu dodeljuje po principu – slučajnog dodeljvanja predmeta po broju kako su zavođeni, pa koji zamenik je na redu. Ali moguće je da se odstupi, pogotovo u onim predmetima koji su iz nekog razloga interesantni javnosti ili postoje neki politički interesi za određene predmete”, kaže naš sagovornik.\nMakron ne postavlja sudije, pred njim samo polažu zakletvu\nI nezavisne institucije trpe zbog odlaganja sednica Skupštine\nSead Spahović, advokat i bivši koministar pravde, u položaju javnog tužioca vidi jednu tradicionalnu liniju koja, kako kaže, tužilaštvo prati od 1945.\n“Radi se o tome da je javni tužilac ustrojen prema sovjetskim principima iz vremena Višinjskog i moskovskih procesa. De facto, već skoro 80 godina tužilaštvo je pod šapom Službe državne bezbednosti u kadrovskom smislu, a potčinjeno je policiji u krivičnoprocesnom smislu, bez obzira na to što je tužilac formalno proklamovan kao nalogodavac policiji. Policija je, to ne treba dokazivati jer svi znaju, apsolutno nezavisna od tužilaštva i tužioci su marionete u rukama policije”, objašnjava Spahović.\nDodatna tema je preopterećnost predmetima, kao posledica reforme i uvođenja tužilačke istrage za koju “nismo bili spremni”.\n“Nakon ukidanja institucije istražnog sudija ogroman broj predmeta prebačen je u nadležnost prvostepenih tužilaštava. Ako se dobro sećam, mislim da je Prvo tužilaštvu u Beogradu primilo 7000 predmeta praktično u jednom danu”, govori Spahović.\n“Nije moguće da zamenik tužioca izdrži pritisak vlasti jer je to sistemski isključeno. Ono što je moguće, to je da pojedini zamenik iznese svoje mišljenje, ali ako pretera, biće odmah sankcionisan ili sklonjen sa predmeta. Jedan tužilac pred Apelacionim sudom je u nekom trenutku rekao da su argumenti odbrane osnovani. Odmah je prekinuto suđenje, oduzet mu je predmet i više se nikad nije pojavio”, kaže Sead Spahović.\nistraga kriminal MUP policija Republičko javno tužilaštvo tužilaštvo tužioci


Radi sa na sanaciji štete nakon što je sinoć Vranje zahvatilo olujno nevreme - VOM\nNaslovnaVestiDruštvoRadi sa na sanaciji štete nakon što je sinoć Vranje zahvatilo olujno...\nRadi sa na sanaciji štete nakon što je sinoć Vranje zahvatilo olujno nevreme\nsreda, 22. juna 2022 : 16:04\nOlujno nevreme koje je sinoć zahvatilo Vranje prouzrokovalo je štetu na javnim površinama i individualnim stambenim objektima. Štab za vanredne situacije, na čijem je čelu gradonačelnik dr Slobodan Milenković, u stalnom je u kontaktu sa nadleženim službama. U toku noći ekipa JP ,,Urbanizam i izgradnja grada Vranja“ evidentirala je oštećenja na semaforima, kako bi se ona u što kraćem vremenskom roku sanirala, saopšteno je iz Gradske uprave.\nNa terenu su i službe koje otklanjaju kvarove na javnoj rasveti, a vrši se i zamena i postavljanje vertikalne saobraćajne signalizacije.Takođe, od sinoć su na terenu i ekipe JKP ,,Komrad“, koje rade na uklanjanju oštećenog zelenila.\nPrethodni tekstPSG: Sve je u Vranju u v.d stanju\nSledeći tekstPionirke ŽFK Dinamo četiri dana u Beču


Zbiljić: Cilj OK Vojvodina polufinale Lige šampiona | NS Reporter\nDatum: 09 септембра, 2021\nNOVI SAD – Na redovnoj izbornoj skupštini Odbojkaškog kluba Vojvodina u Novom Sadu danas je izabran i novi Upravni odbor koji se ne razlikuje mnogo od prethodnog.\nNovi član je nekadašnji odbojkaš OK Vojvodina i proslavljeni srpski reprezentativac Vladimir Batez, za kojeg reizabrani predsednik kluba Dragoljub Zbiljić kaže da je pravo “pojačanje” za velike planove.\n”Hoćemo da se svrstamo među osam najboljih timova Evrope, ali ja sada u svom trećem mandatu očekujem polufinale Lige šampiona jer smo na to spremni”, poručio je predsednik Upravnog odbora OK Vojvodina Zbiljić.\nBatez je podsetio na to da je iz kluba otišao 1996. posle fajnal fora Lige Evrope, što je najveći uspeh “Vojvodine” do sada.\n”Evo me opet posle 20 godina na formalnoj funkciji u klubu, iako sam ja ‘Vojvodinu’ uvek pomagao i nadam se da će moje sportsko, ali i menadžersko iskustvo doprineti ostvarenju velikih planova”, istakao je Batez.\n”Kao sportski direktor radiću i dalje na negovanju podmlatka i stvaranju novih odbojkaša, ali sada je trenerski posao prioritet kako bismo nastavili sa pobedama i osvajanjem trofeja”, kaže Slobodan Boškan.


Zemlje zabranjuju letove zbog novog soja korone: "Odluka neopravdana"\nFoto: Pexels/Pixabay | Zemlje zabranjuju letove zbog novog soja korone: "Odluka o ograničavanju putovanja neopravdana"\nAgencije 26.11.2021 19:00 21:14\nDržave Evropske unije složile su danas da privremeno obustave putovanja u region južne Afrike nakon otkrivanja nove varijante kovida 19, saopštilo je slovenačko predsjedništvo Savjetom EU.\n"Komitet zdravstvenih stručnjaka iz svih 27 država EU saglasio se sa potrebom da se aktivira kočnica u slučaju opasnosti i nametnu privremene restrikcije na sva putovanja u EU iz južne Afrike," saopštilo je slovenačko predsjedništvo EU na Twitteru, prenosi Rojters.\nIzvor iz EU potvrdio je da će se ograničenja odnositi na Južnoafričku Republiku (JAR), Bocvanu, Esvatini, Lesoto, Mozambik, Namibiju i Zimbabve, nakon što je u Belgiji danas otkriven prvi evropski slučaj nove varijante korona virusa.\nPredsjednica Evropske komisije Ursula fon der Lejen pozvala je danas EU da reaguje brzo, odlučno i ujedinjeno kada je riječ o spečavanju širenja zabrinjavajuće južnoafričke varijate virusa, a građane Evrope da se vakcinišu i dodatno zaštite busterom.\n”Evropska komisija je danas predložila državama članicama da aktiviraju 'kočnicu u slučaju nužde' za putovanja iz zemalja južne Afrike i drugih pogođenih zemalja kako bi se ograničilo širenje nove varijante. Sva vazdušna putovanja u ove zemlje bi trebalo da budu obustavljena dok ne budemo imali jasno razumevanje o opasnosti koju predstavlja ova nova varijanta. I putnici koji se vraćaju iz ovog regiona treba da poštuju stroga pravila karantina”, poručila je Fon der Lejen u video poruci.\nVlasti širom svijeta alarmirano su reagovale danas na novu varijantu korona virusa, prvi put otkrivenu u Južnoj Africi.\nSvjetska zdravstvena organizacija saopštila je da još proučava koliko je ova varijanta virusa opasna i da li je treba uvrstiti na listu novih varijanti virusa korona koje izazivaju zabrinutost.\nBelgija je prva evropska zemlja u kojoj je otkriven\nIstaknula je da je Evropska unija sklopila ugovore s proizvođačima prema kojima oni moraju odmah prilagođavati svoje vakcine novim varijantama čim se pojave.\nPozvala je građane da se vakcinišu, ako to još nisu učinili, da poštuju pravila koja pomažu u suzbijanju virusa i preporučila vakcinaciju buster dozom, koja "pruža još bolju zaštitu".\nBelgija je prva evropska zemlja u kojoj je otkriven prvi slučaj nove varijante virusa korona, koja je prvi put zabilježena u Južnoj Africi.\nVelika Britanija već zabranila letove\nTa varijanta je otkrivena kod putnika koji se vraćao u Belgiju iz Egipta 11. novembra. Osoba je prve simptome razvila 22. novembra.\nVelika Britanija upozorila je u petak da je nova varijanta virusa korona koja se širi u Južnoj Africi razlog za veliku zabrinutost i da je naučnici smatraju najznačajnijom do sada jer bi vakcina mogla biti manje učinkovita.\nVelika Britanija već je zabranila letove iz JAR-a (Južnoafrička Republika) i susjednih zemalja te je od britanskih turista koji ondje borave zatražila da odu u karantin nakon povratka.\nTu je odluku u petak donijela i Italija i najavila Španija.\nHolandija blokirala putnike iz JAR-a na aerodromu\nNekoliko stotina putnika koji su u Amsterdam stigli na dva leta iz Južnoafričke Republike suočeni su sa višečasnovnim kašnjenjem i testiranjem zbog zabrinosti zbog novog soja virusa korona.\nHolandska administracija nešto ranije je objavila zabranu za sva putovanja avionom iz Južnoafričke Republike. Ministar zdravlja Ugo de Jong izjavio je da putnici koji su već na putu moraju da prođu testiranja i karantin po dolasku.\nPutnici sa dva leta kompanije "KLM" iz Kejptauna i Johanezburga izjavili su da su nekoliko časova zadržani na pisti.\nU saopštenju sa aerodroma "Shiphol" navodi se da su putnic prebačeni na bezbjednu lokaciju.\nLokalne vlasti kasnije su objavile da će samo putnici čiji su rezultati pozitivni na virus korona morati u karantin. Rezultati testova očekuju se tokom dana.\nMoskva uvodi ograničenja na putovanja iz straha od novog soja\nRusija uvodi ograničenja na putovanja za strane državljane iz nekih afričkih zemalja, kao i iz Hongkonga, kako bi zaustavila širenje nove varijante virusa korona.\nRuski krizni štab za kovid je saopštio danas da će mjere biti na snazi od 28. novembra, a takođe je rečeno da nova varijanta, nazvana B.1.1.529, još nije potvrđena u Rusiji, prenosi Rojters.\nVlasti širom svijeta alarmirano su reagovale danas na novu varijantu, prvi put otkrivenu u Južnoj Africi.\nSingapur i UAE zabranili letove iz Afrike\nNakon što je Velika Britanija stavila Južnu Afriku u crvenoj zoni zbog novog soja virusa korona, Singapur i Ujedinjeni Arapski Emirati zabranili su letove iz Afrike.\nKipar zabranio letove iz nekoliko afričkih zemalja\nKipar je danas saopštio da su zabranjeni dolasci iz nekoliko afričkih država, uključujući Južnoafričku Reubliku, Bocvanu i Zimbambvea nakon pronalaska novog soja virusa korona.\nKiparsko Ministarstvo zdravlja saopštilo je da se zabrana putovanja odnosi na osobe koje dolaze ili su prošle kroz Južnoafričku Republiku, Namibiju, Lesoto, Esvatini, Zimbabve, Mozambik, Malavi i Bocvanu u proteklih 14 dana.\nAmerika i Kanada objavili zabrane ulaska\nAmerika će od ponedjeljka, 29. novembra, zabraniti ulazak putnicima iz osam južnoafričkih država s ciljem sprečavanja širenja novog soja virusa korona otkrivenog u Južnoafričkoj Republici, rekao je danas predsjednik SAD Džozef Bajden.\nZabrana će primjenjivati na Južnoafričku Republiku, Bocvanu, Zimbabve, Namibiju, Lesoto, Esvatini, Mozambik i Malavi.\nNova mjera ne odnosi se na zabranu letova, američke državljane ili one koji imaju stalan boravak u SAD.\nNeimenovani zvaničnik Bajdenove administracije rekao je da se zabrane sprovode iz predostrožnosti zbog pojave novog soja virusa korona u Južnoafričkoj Republici.\nKanadski ministar zdravlja Žan-Iv Duklo izjavio je da i Kanada zatvara granice za strane državljane koji su nedavno bili u devet država na jugu Afrike.\nEU i Velika Britanija su pooštrile granične kontrole. Sedam država za koje Kanada zatvara granice su Južnoafrička Republika, Namibija, Lesoto, Bosvana, Esvatini, Zimbabve i Mozambik.\nStrani državljani ne mogu da uđu u Kanadu ukoliko su u proteklih 14 dana boravili u ovim zemljama.\nJužna Afrika: Odluka o ograničavanju putovanja je neopravdana\nJužnoafrički ministar zdravlja Džo Fala poručio je danas da preliminarne studije sugerišu da bi nova varijanta kovid-19 otkrivena u ovoj zemlji mogla biti prenosivija, ali da je odluka drugih država da uvedu ograničenja putovanja neopravdana.\nFala je na konferenciji za novinare rekao da Južna Afrika sve podatke objavljuje transparentno i da su zabrane putovanja u suprotnosti sa normama i standardima Svjetske zdravstvene organizacije (SZO), prenosi Rojters.\n"U posljednjih četiri ili pet dana došlo je do više eksponencijalnog porasta infekcija", rekao je on, navodeći da po prvim podacima izgleda da nova varijanta izaziva porast broja slučajeva.\nVlasti širom svijeta alarmirano su reagovale danas na novu varijantu virusa korona, prvi put otkrivenu u Južnoj Africi.\nJanez Janša, premijer Slovenije koja predsjedava Savjetom EU, potvrdio je danas da je u toku koordinirana akcija u Evropskoj uniji kako bi se onemogućio veći unos nove, vjerovatno opasnije varijante virusa korona iz Južne Afrike.\nJužnoafricki institut za zarazne bolesti NICD objavio je u četvrtak da su u Južnoj Africi otkrivena prva 22 slučaja zaraze novom verzijom virusa B.1.1.529, a ista varijanta je potvrdena i u Bocvani i Hongkongu.\nPrema prvim ocjenama, ova verzija, koja već ima 32 mutacije, može se širiti brže od prethodnih.\nJužna Afrika Novi soj Virus korona Ograničenja putovanja


Muslimani u Evropi: islamofobija, samoviktimizacija i emancipacija – Visoko.ba\nDa sve navedeno ne ostane samo na kritici Evrope i pregledu istorijskog razvoja Orijentalizma, koji je mnogima u većoj ili manjoj meri poznat, važno je konstatovati da muslimanima na Zapadu putem insistiranja na islamofobiji preti određeni oblik samoviktimizacije kome se muslimani moraju odupreti. Drugim rečima, važno je da se ne dozvoli da se muslimani isključivoili predominantno posvete neravnopravnom položaju u kome se nalaze, a manje obnovi (tadždidu) načina prmošljanja i emancipaciji zajednice. Jer posve je jasno da se muslimanski svet nalazi u dobokoj krizi i da on pati od boljki poput autokratskih i patrijahalnih političko-društvenih poredaka, korumpiranog pravosuđa, niskog nivoa obrazovanja, rodne diskriminacije i okoštale i poslušničke uleme. Sva navedena pitanja predstavljaju već decenijama u nazad velike prepreke pri razvoju muslimanskih društava i njegovih intelektualnih kapaciteta zbog čega zahtevaju hitne odgovore.\nNakon incijalnog susreta dve civilizacije i perioda Srednjeg i Novog veka odnosi hrišćanskog i islamskog sveta su, takođe, i u savremeno doba u najvećoj meri ovisili o odnosu moći dveju civilizacija. Drugim rečima, kao i u prošlosti, kada se Evropa osećala ugroženo ili nalazila pred unutrašnjim izazovima i turbulencijama ona je posezala za kartom spoljašnjeg arhetipskog neprijatelja u vidu muslimana zarad svoje konsolidacije i unutrašnje kohezije. Evropa se navedenom taktikom služila i kada je trebalo da se suoči sa nezadovoljstvom svog stanovništva usled socio-ekonomskih problema. Za tako nešto Dejvid Blanks i Mikael Fraseto u knjizi Western Views of Islam in Medieval and Early Modern Europe kao najbolji primer navode 18. i 19. vek kada su evropski vladari pokušavali da se nose sa ekonomskim i bezbednosnim izazovima. Selima i gradovima u Evropi besnele su bune dok su se paralelno odvijala i značajna politička previranja. Upravo u to doba, nakon Francuske revolucije, došlo je do rađanja dve izuzetno važne ideje u Evropi – nacionalizma, a zatim nešto kasnije i romantizma. Nacionalna ideja poslužila je evropskim narodima kako bi se kreirali novi kohezivni faktori i osećaji (imaginarnog) tribalističkog, antiuniverzalističkog, zajedništva putem stvaranja “novih” nacionalnih mitova. S druge strane, pojava romantizma, u kontekstu muslimanskog drugog, bila je od iznimnog značaja jer se on pobunio protiv potencijalne afirmacije racionalno konstruisanog nacionalnog građanskog identiteta zasnovanog na “društvenom ugovoru” što je usmerilo evropski identitet u pravcu malignog fantazma o komunalno-rasnoj posebnosti i supermaciji evropskih naroda u odnosu na ostatak sveta. Negativni odnos spram Drugog u Evropi je nastavio da dominira i u Najnovije doba. Krajem 20. i početkom 21. veka nacionalna politička svest utemeljena na profanizovanim hrišćanskim mitovima i supremacionističkoj romantičarskoj metafizici pokazala je svu svoju snagu širom Evrope i čini se nepovratno etablirala (ako nigde drugde onda u podsvesti) osećaj ugroženosti Evrope od islamske civilizacije i slika muslimana kao esencijalnog Drugog.\nUpravo zbog svega navedenog svedoci smo da se Evropa opet suočava sa velikim unutrašnjim izazovima. Ekonomska situacija nije na zavidnom nivou, sinhronizovana spoljna politika maltene da i ne postoji, a migrantska kriza stvari dodatno pogoršava. I ovaj put, kao i u prošlosti, Evropa se okrenula ka desno orijentisanim pokretima i ideji o sopstvenom eksluzivizmu i posebnosti. Nacional-socijalistički, klero-fašistički i ultra desničarski pokreti jačaju u skoro svim zemljama Evropske unije. U Mađarskoj na vlasti se nalazi Viktor Orban i njegova FIDESZ partija, u Austriji konzervativna Narodna partija Sebastijana Kurca, u Nemačkoj jača pronacistička Alternativa za Nemačku, dok u Poljskoj političkom scenom već dugi niz godina dominira Partija pravo i pravda. S druge strane u Holandiji i Francuskoj raste popularnost populističkih stranaka Mari Le Pen i Gerta Vajldersa koje su, zalažući se za “evropske” vrednosti, postale metafore za netrpeljivost spram svege onoga što nije u skladu s totalitarnim “kvazi-univerzalističkim” nasleđem prosvetiteljske Evrope. Teroristički napadi dižhadističkih organizacija na tlu Evrope nakon Jedanaestog septembra, kao i migrantska kriza u kombinaciji sa dubokoukorenjenom slikom muslimana kao iskonskih neprijatelja poslužile su svim navedenim partijama i pokretima da javnu sferu zatrpaju izuzetno vulgarnim i prodornim rasističkim sloganima i idejama uprenim protiv evropskih muslimana. No, uzevši u obzir navedeni razvoj identiteta Evrope ovako nešto ne bi trebalo ni malo da čudi jer se ne radi ni o kakvom novitetu već o ponovnoj instrumentalizaciji viševekovne mržnje spram muslimanskog Drugog.\nS druge strane samovikitimizacija, to jest igranje na kartu konstantne žrtve može da bude izuzetno primamljivo, kao i utilitarno, u smislu da ona može da ima funkciju snažnog kohezivnog faktora unutar određene identitetske grupe. Međutim, ona sa sobom nosi i mnogostruke opasnosti na različitim nivoima. Pre svega, samoviktimizacija govori da se pripadnici pojedine grupe neprekidno osećaju ugroženo i poniženo od strane drugih. Francuski politikolog Dominik Mojsi u svom sjajnom delu Geopolitika emocija muslimanski svet svrstava u grupu onih koji su zarobljeni u “kulturi poniženja” čije su glavne odlike osećanje nemoći zbog neimanje kontrole nad svojim životima, a samim time i nad svojom budućnošću.\nUpravo zbog toga, kako bi bili u poziciji da značajno aktivnije utičemo na svoju sadašnjost i budućnost predominantni fokus trebalo bi staviti na edukaciju i reformu uma muslimana kako bi bili u poziciji da pružimo kvalitativne i inovativne odgovore iz oblasti etike, političke teorije, ekonomije, prava, kao i mnogih drugih oblasti znanja. Na reformi mora da se radi u dva smera – pre svega na učvršćivanju i osnaživanju “vertikale” a zatim i na emancipaciji u “horizontalnoj” ravni. Pod horizontalom mislimo na edukaciju muslimana na polju znanja koje se tiču “sekularnih” nauka, koje bi u isto vreme svoje utemeljenje, smisao i orijentaciju morale da pronalaze u snažnoj postojanosti “vertikale”, to jest oživljavanju izuzetno bogatog nasleđa tradicionalnih saznajnih grana islamskih nauka bez kojih bi sekularni model obrazovanja muslimana u potpunosti izgubio višnje vrednosti. U navedenom kontekstu rad na razumevanju, usvajanju i implementaciji islamske slike sveta koja se u svojoj višeslojnosti reflektuje u Šerijatu mora da bude krucijalan zadatak. Jer, kako to definiše palestinski mislilac Vael Halak, muslimanski identitet se definiše preko Šerijata i bez poštovanja i sleđenja njegove moralno-pravne i etičke dimenzije on zapravo prestaje da postoji. Emancipaciji muslimana i reformi obrazovanja u skladu s islamskom tradicijom i vrednostima značajan deo svog akademskog rada posvetili su neki od najznačajnijih savremenih muslimanskih mislilaca poput Ziauddina Sardara i Tarika Ramadana, kao i grandiozni muslimanski učenjaci iz druge polovine dvadesetog veka Ismail el-Faruki, Fazlur Rahman i jedan od šampiona novije šiitske misli šehid Murteza Mutahari.\nNa kraju, značajan trud mora da se usmeri i ka ostvarivanju jedinstva evropskih muslimana koji su potpuno veštački konfrontirani na osnovu etničkih, nacionalnih i mezhebskih razlika. Cilj mora da bude uspostavljanje jedinstvene post-nacionalne i post-mezhebske zajednice muslimana. Naravno, kada govorimo o post-nacionalnoj i post-mezhebskoj zajednice muslimana pod time nikako ne mislimo na poništavanje teoloških, versko-pravnih i kulturoloških razlika jer one svakako jesu pozitivna osobina muslimanskog Umeta, već na ostvarivanje preko potrebne jedinstvene reprezentacije muslimana kojom bi se okončala njihova društvena i politička impotencija. Na navedeni način muslimani će moći da na istinski način pruže otpor i nadirućoj islamofobiji kao i da izađu iz pozicije “objekta” preuzimajući kontrolu nad svojim životima i budućnošću.\n← Pasivizam kao poželjna društvena norma\nČomaga se vraća u NK Bosna? →\nNarodna dekorativna umjetnost: vez na đerđefu


Supermodel savetuje... - Top Media\nHome Top Preporuka\tSupermodel savetuje…\nKo može da vam dâ bolji savet za lepotu od supermodela?\n„Frizeri Sem Meknajt i Gvido Palo naučili su me kako najbrže da dobijem volumen na temenu. Sve što treba da uradite jeste da prstima lagano trljate i štipati koren kose, a možete koristiti i četkicu za zube“, otkrila je.\n„Napunite umivaonik hladnom vodom i unutra ubacite led i nekoliko koluta krastavca i u to zaronite lice i držite koliko možete. Ovaj trik odmah smanjuje otečenost i zateže kožu“, tvrdi Kejt Mos.\nSupermodel savetuje… was last modified: 20 септембра, 2019 by Top Media\nlepotanega licasavetisupermodeltop preporukatopmedia\nHOROSKOP-Omiljeni znak u svakom društvu\nSujeverja širom planete\nNapravite sami osveživač za orman\nKo smo mi i odakle dolazimo?Naučnik koji možda...\nMetju Mekonahi -Holivudski šmeker\nPetnaest stvari koje ćete puderom dovesti u red\n30 јуна, 2018\nGde živi najviše prirodnih plavuša


NOVIM ZAKONOM DO POBOLJŠANJA POSLOVNOG OKRUŽENJA Podsticaji će poboljšati status radnika | Banjaluka.net\nNOVIM ZAKONOM DO POBOLJŠANJA POSLOVNOG OKRUŽENJA Podsticaji će poboljšati status radnika\nPodsticaji u privredi kojima će Vlada u narednom periodu stimulisati poslodavce da povećavaju plate trebalo bi da ispuni svoj osnovni cilj i poboljša status radnika – poruka je poslodavaca iz Republike Srpske.\nUkoliko bi se ideje Vlade RS počele sprovoditi u praksi, od prvog jula, kako je i predviđeno, privrednici bi za povećanje plata radnicima bili nagrađeni smanjenjem troškova po osnovu poreza i doprinosa.\n“U osnovi je namjera da se svim poslodavcima koji budu povećavali plate vrati dio uplaćenih poreza i doprinosa na iznos povećanja plate. Prijedlogom su predviđena dva nivoa podsticaja. Oni koji se budu kretali u povećanju neto plate do 550 KM će imati povrat 30 odsto poreza i doprinosa, a oni preko tog iznosa 70 odsto”, rekao je Saša Aćić iz Unije udruženja poslodavaca Republike Srpske.\nPrema riječima Saše Trivića, osnivača banjalučke pekarske kompanije “Manja”, podsticaji poslodavcima koji odluče da povećaju plate radnicima će biti isplaćeni po završetku godine\n“Poslodavac će na kraju, kada se završi prvi ciklus od šest mjeseci, odnosno po završetku tekuće godine podnijeti zahtjev Ministarstvu privrede i preduzetništva za koje radnike se traži podsticaj i država će u dva mjeseca prebaciti iznos na račun poslodavca. To znači da bi ovakav model u praksi mogao da funkcioniše bez dodatnih komplikacija”, navodi Trivić.\nOn dodaje da je ovo samo prelazno rješenje i da je Zakon o podsticajima RS odgovor Vlade na zahtjev privrednika da se u mjerama ekonomske politike obezbijedi podrška privrednicima.\n“Mi smo tražili da se smanje ukupni porezi i doprinosi na stopu kao iz 2008. godine i ovo znači da će oni koji budu povećali plate na taj način prije doći do željene stope. Sam koncept je napravljen da podsticaj bude privremen do trenutka kada rast budžetskih prihoda bude toliki da se svim poslodavcima može smanjiti poreska stopa”, kaže Trivić.\nTrivić ističe da će podsticaji poboljšati status radnika, te da je to trenutno najvažnije.\n“Danas kada je neminovan rast plata, onda je pomoć privrednicima koji podižu plate da istovremeno ne moraju i puno više uplatiti državi za poreze i doprinose velika, na način da ćemo taj dio sredstava koji ćemo nekako obezbjediti za rast plata preusmjeriti većim dijelom u plate radnika, a manjim dijelom u poreze i doprinose. Tako da je to velika podrška Vlade i privrednicima i radnicima“, zaključuje on.\nIz Privredne komore RS poručuju da se zalažu za sve mjere koje će doprinijeti rasterećenju privrede, unapređenju uslova poslovanja i smanjenju nameta na platu, ali dodaju da je izuzetno bitno i poštovanje načela jednakosti u pristupu koje, kako smatraju, ovakvo rješenje nema.\n„Ovakvim zakonom biće stimulisani, odnosno nagrađeni privrednici koji do sada nisu povećavali plate, dok s druge strane oni koji su u međuvremenu na neki način dali svoj maksimum, odnosno iskoristili sve moguće resurse kako bi povećali plate radnicima, neće biti obuhvaćeni ovim zakonom. Imate situacija da u istoj grani privrede postoje privrednici koji su do su sada povećavali plate, drugi nisu i sada će u suštini biti nagrađeni oni koji hoće da povećaju plate u narednom periodu. Zbog toga mislimo da je definitivno trebalo da se donese rješenje koje bi se na isti način odrazilo na sve privrednike i na sva privredna društva“, rekao nam je Vladimir Blagojević iz Privredne komore RS.\nSaša Aćič iz Unije udruženja poslodavaca RS rekao je da Unija daje podršku ovakvim rješenjima, te da smatra da će njihovo sprovođenje ovakve odluke u praksi imati pozitivne efekte.\n“Radi se o jednoj od glavnih mjera definisanih Memorandumom o zajedničkim politikama Vlade RS i Unije udruženja poslodavaca Republike Srpske, a odnosi se na smanjenje opterećenja na rad. Svakako da dajemo podršku ovakvim rješenjima koji će, vjerujemo, imati pozitivne efekte u smislu rasta plata odnosno životnog standarda radnika, kao i na rast konkurentnosti naših kompanija. U naredne dvije godine očekujemo rast plata između 10 i 15 odsto, što bi u osnovi rezultiralo dovođenjem zbirne stope poreza i doprinosa na bruto platu na nivo iz 2008. godine kada je iznosio 28 odsto. Pored navedenog, cilj ove mjere je formalizacija poslodavaca koji funkcionišu u sivoj zoni. Ove mjere svakako destimulišu takvo poslovanje”, poručuje Aćić.\nPored stimulisanja poslodavaca za povećanje plata, stvaranja uslova za zadržavanje stanovništa na prostoru RS, kao i unapređenja poslovnog okruženja, Zakonom se stvaraju i pravni osnovi za izradu Registra podsticaja u privredi, čija izrada je već u toku.


SNS predložila glasanje za smenu predsednika SO Bor Dragana Žikića, SPS izlazi iz vlasti? - Ist Media\n06:26: AM četvrtak 22 oktobra, 2020\nSNS predložila glasanje za smenu predsednika SO Bor Dragana Žikića, SPS izlazi iz vlasti?\nPosted on 23. aprila 2013. at 09:56 by Ist Media\nBOR, Odbornici SO Bor raspravljaju danas o predlogu za razrešenje predsednika Skupštine opštine Bor Dragana Žikića.\nOva tačka dnevnog reda uvrštena je u dnevni red po hitnom postupku, na predlog odborničke grupe SNS.\nBorani podržali proteste širom Srbije. Ne zbog korone, nego manipulacije


Generalni sekretar Ujedinjenih nacija Kofi Anan doputovao u nenajavljenu posetu Iraku\nGeneralni sekretar UN-a Kofi Anan doputovao u nenajavljenu posetu Iraku\nGeneralni sekretar UN-a Kofi Anan doputovao je u nenajavljenu posetu u Iraku, neposredno nakon što je, u novom napadu, petoro ljudi poginulo u eksploziji bombe na pijaci u Bagdadu. Na zajedničkoj konferenciji za novinare sa iračkim premijerom Ibrahimom al-Džafarijem, Anan je podržao održavanje konferencije o nacionalnom pomirenju, koju je inicirala Arapska Liga sa predlogom da se održi u Kairu. Generalni sekretar UN ocenio je da je pomirenje «apsolutno ključno» za budućnost Irka. Bila je to prva Ananova poseta Iraku od smene režima Sadama Huseina.\nKondoliza Rajs učestvovala na konferenciji «Forum o budućnosti» u Bahreinu\nNa skupu su usvojene dve inicijative o promovisanju ekonomskih, demokratskih i političkih reformi, i objavljeno formiranje fondacije od 100 miliona dolara za stimulisanje ekonomskog preduzetništva u tom regionu. Kondoliza Rajs je ukazala da je za trajni uspeh demokratije «neophodna snažna ekonomija i stalno naredovanje srednje klase.» Opširniji izveštaj o poseti Kondolize Rajs Bahreinu pripremili smo u drugom delu programa.\nVlada Jordana potvrdila da Al-Kaida stoji iza tri samoubilačka napada\nVlada Jordana potvrdila je da Al-Kaida u Iraku stoji iza tri samoubilačka napada u kojima je u sredu poginulo 57 ljudi. Potpredsednik vlade Marvan al Muašer izjavio je da su napade izvršila tri strana državljanina, ali da nema dokaza za tvrdnju te terorističke organizacije da je u napadima učestvovala i jedna žena. U medjuvremenu je jordanski kralj Abdulah izjavio da Jordan neće tolerisati nikoga ko iskrivljuje pravo značenje Islama da bi promovisao nasilje, i obećao a će privesti odgovorne za napade pravdi.\nPolicija u Lionu upotrebila suzavac da rastera izgrednike\nPolicija u Lionu je upotrebila suzavac da rastera izgrednike dok se nasilje u Francuskoj nastavlja već 17. dan za redom. U tom gradu je uveden policijski čas u večernjim satima, a uhapšena je najmanje jedna osoba. Posle još jedne noći nasilja, vlasti su uvele zabranu javnih okupljanja u Parizu nakon što je policija otkrila poruke razmenjene preko Interneta kojima se mladi muslimanski imigranti medjusobno pozivaju da se okupe u centru grada. Protekle noći u čitavoj Frncuskoj zapaljeno je 384 vozila a privedeno više od 160 osoba.\nAhazadeh isključio kompromisni predlog EU\nŠef iranske agencije za nuklearnu energiju Golamreza Ahazadeh izjavio je posle susreta sa ruskim izaslanikom Igorom Ivanovom, da se Islamskoj republici mora dozvoliti da proizvodi nuklearno gorivo u samoj zemlji. Tim komentarom je praktično isključen kompromisni predlog koji su Evropljani, prema izjavama diplomata, nameravali da ponude Iranu. Ideja je bila da se Teheranu omogući da sprovodi ranu fazu proizvodnje nuklearnog goriva ali da se obogaćivanje uranijuma vršilo Rusiji. Ruski i iranski zvaničnici odbili su da komentarišu da li je Igor Ivanov predstavio neki novi predlog Teheranu za rešavanje spora oko iranskog nuklearnog programa.\n75 osoba umrlo od deng groznice u centralnom Sudanu\nNajmanje 75 osoba je umrlo a više od 300 je inficirano opasnom vrstom deng groznice u centralnom Sudanu, saopštila je Svetska zdravstvena organizacija. Njen direktor u Sudanu, doktor Gvido Sabitineli izjavio je za Glas Amerike da je bolest za samo dve nedelje poprimila razmere epidemije u regionu Kordofan. On je upozorio da će, ukoliko se ne spreči dalje širenje, deng groznica zahvatiti vlažne regije na jugu Sudana i prošiti se na zapadni region Darfur, u kome miloni ljudi već pate od gladi i različitih vrsta bolesti.\nIstražitelji UN-a ispitali libanskog predsednika Emila Lahuda\nIstražitelji UN-a ispitali su libanskog predsednika Emila Lahuda u vezi sa ubistvom bivšeg premijera Rafika Haririja. Oni su kasno sinoć uzeli izjavu od Lahuda u predsedničkoj palati. U saopštenju iz predsedničke kancelarije navodi se da je Lahud istražiteljima detaljno odgovorio na pitanja u vezi sa telefonskim razgovorima vodjenim u palati uoči atentata na Haririja. Prošlog meseca komisija UN-a je navela da Lahud nije osumnjičeni za napad ali da je jedan od osumnjienih nazvao predsednički telefon nekoliko minuta pre eksplozije. Četvorica pro-sirijski orijentisanih libanskih generala uhapšena su u septembru zbog sumnje da su učestvovala u ubistvu bivšeg premijera.


masa terzic cerka zvezdana terzica cizme skupo\nMaša je na pomenutoj društvenoj mreži podelila fotografiju na kojoj pozira, a u prvom planu su štikle koje imaju basnoslovnu cenu.\nInače, reč je o poslednjem modelu popularnog brenda koje koštaju neverovatnih 2.629 evra.\nCena, koja u domaćoj valuti iznosi 309.000 dinara izazvala je brojne komentare korisnika ove društvene mreže.\nČizme koje nosi Maša Terzić - cena\n"Neko kupi auto za te pare", "Prelepe, ali i preskupe", "Dakle, uzdišem za ovim čizmama, bukvalno", "Predobre čizme volela bih da mogu da ih priuštim", glasili su samo neki od komentara.\nOvo nije prvi put da na Maši možemo da vidimo skupocene štikle. Na nedavno održanoj svadbi brata Kostadina Maša je nosila cipele sa kristalima čija je cena 165.000 dinara.\nMaša Terzić nedavno je iznenadila mnoge kada se pojavila blatnjava od glave do pete, a o čemu je tačno reč čitajte OVDE.


Svečano otvaranje renovirane METŠ u Priboju - Општина Прибој\nPromenjen je krov, fasada, enterijer, podovi, stolarija, instalacije, stepeništa, mokri čvorovi, a nabavljen je i novi nameštaj i ugrađena rampa za osobe sa invaliditetom. Škola ima i potpuno novu protivpožarnu zaštitu, wifi, ozvučenje, video nadzor. Završeno je i parterno uređenje za obe škole, kao i praking mesta za zaposlene. Rekonstrukcija je trajala nešto više od godinu dana, a zajedno sa O.Š. "Desanka Maksimović" obnovljena je sredstvima Vlade Republike Srbije, odnosno Kancelarije za upravljanjem javnim ulaganjima, u vrednosti od 541,5 miliona dinara.\nČinu svečanog otvaranja, pored profesora i zaposlenih u METŠ, prisustvovali su čelnici lokalne samouprave, predsednik Lazar Rvović, zamenik predsednika Opštine Saša Vasilić, predsednik SO Priboj Boris Mrdović, direktori javnih preduzeća, ali i uvažene zvanice - dr Dušan Kićović, državni sekretar u Ministarstvu prosvete, nauke i tehnološkog razvoja i Đorđe Vuković, u ime Kancelarije Vlade Srbije za upravljanje javnim ulaganjima.\nZahvaljujući se gostima na dolasku, predsednik opštine Priboj Lazar Rvović je rekao da se danas renovirana škola predaje na upotrebu učenicima i profesorima METŠ, koji će sada imati odlične uslove za rad i napredovanje. Rvović se posebno zahvalio Vladi Republike Srbije, odnosno njenoj Kancelariji za uravljanje javnim ulaganjima, uz koju smo pored dobijenih sredstava naučili i da vodimo projekte i investicije, pa smo već spremni da povučemo i nova sredstva za pripremljene projekte u narednom periodu jer imamo oformljen tim na čelu sa zamenikom predsednika Opštine Sašom Vasilićem. Učenicima i prfesorima čestitam na, uslovno, novoj školi, od koje očekujemo da prati potrebe privrede i obezebeđuje potrebne kadrove - zaključio je Rvović.\nNarodni poslanik iz Priboja, Krsto Janjušević, čiji je takođe značajan doprinos realizaciji mnogih projekta u Priboju od strane države, istakao je da je za ozbiljnu i modernu državu kakva je Srbija ključ uspeha kvalitetno obrazovanje. Sadržajan i inoviran nastavni program koji će iznedriti obrazovane i strulčne kadrove je garancija napretka i ekonomskog rasta naše zemlje Srbije - rekao je Janjušević.\n- Danas otvaramo potpuno novu školu, toliko je lepa, uređena i opremljena, iako znam da je rekonstruisana - kaže dr Dušan Kićović, državni sekretar u Ministarstvu prosvete, i napominje da je država prepoznala značaj obrazovanja, pa je odlučila da obnovi sve škole u Srbiji, a među prvima su ove dve u Priboju, a odlični uslovi u obnovenim školskim ustanovama trebalo da rezultiraju i boljim obrazovanjem i boljim kadrovima, koji će Priboj i našu Srbiju da vuku napred - zaključio je Kićović.\n- U ime Kancelarije za upravljanje javnim ulaganjima, koja dosta ulaže u projekte našeg grada, Đorđe Vuković je pohvalio rukovodsto lokalne samouprave koje je oformilo tim, kadar da podnosi i realizuje projekte, što mnogi nemaju u Srbiji, i dodao da će država preko Kancelarije za upravljanje javnim ulaganjima, obnavljati i dalje škole i njihove propratne sadržaje, kao što su fiskulturne sale ili bazeni, jer su i vannastavne aktivnosti vrlo bitne. Država Srbija će pored škola obnavljati i zdravstvene ustanove, ustanove socijalne zaštite, vodvodne i kanalizacione mreže, kako bi građani Srbije imali dobre i stručne kadrove, da bi imali gde da se leče, ali i da udišu čist vazduh i piju zdravu vodu. Čestitam na uspešno odrađenom poslu - jasan je bio Vuković.\n- U renoviranu zgradu METŠ od 18. novembra, uz prfesore i zaposlene, useliće se i 418 učenika u tri područja rada - ekonomija, elektrotehnika i mašinstvo. Sada će imati izvanredne uslove za rad - zahvaljujući Vladi Republike Srbije, Opštini Priboj i svima koji su pomogli da ova škola izgleda ovako - moderno i savremeno jer su sve druge reči suvišne - iskrena je bila direktorica METŠ Tanja Lučić.


Nikolić danas otkriva spomenik Nikoli Tesli na Long Ajlendu : Nadlanu.com\nNikolić danas otkriva spomenik Nikoli Tesli na Long Ajlendu\nObjavljeno 23. sep 2013. / 10:30:21\nPredsednik Srbije će, nakon toga, popodne prisustvovati i prijemu koji za visoke državnike koji učestvuju na Generalnoj skupštini UN organizuje američki predsednik Barak Obama.\nNikolić je juče, susretom sa grneralnim sekretarom UN Ban Ki-munom započeo posetu Njujorku, tokom koje će imati niz važnih bilateralnih sastanaka sa svetskim državnicima, a govoriće i na redovnom godišnjem zasedanju GS UN.\nSpomenik Tesli, koji će Nikolić danas otkriti, nalazi se ispred jedinog sačuvamog objekta u kojem je Tesla živeo i radio - laboratorije u Šorhemu u Njujorku i delo je umetnika Nikole Koke Jankovića, člana Srpske akademije nauka i umetnosti.\nOtkrivanje spomenika možete da gledate na ovom linku, a ceremonija bi trebalo da se desi oko 17:30h po srednjevropskom vremenu.\nPosed na kome se nalazi Teslina laboratorija decenijama je propadao sve dok aktivisti, nevladine organizacije i poštovaoci Nikole Tesle u SAD prošle godine nisu sakupili novac za njegovu kupovinu od privatnog vlasnika.\nPredviđeno je da sada tom mestu bude izgrajen centar nauke. Današnjoj svečanosti prisustvovaće predstavnici dijaspore, američkog Kongresa, a u svečanom programu predviđeno je učešće pijanista Stefana Milenkovića i Marine Arsenijević.\nnikola teslanjujorkspomeniktomislav nikolić


Sutra besplatna vakcinacija Banjalučana protiv gripa - mojKontakt portal - Radio Televizija Kontakt\nU Institutu za javno zdravstvo Republike Srpske sutra će, 4. januara, od 10 do 14 časova, biti organizovana „otvorena vrata“ za besplatnu vakcinaciju protiv gripa, svih građana bez obzira da li pripadaju kategorijama koje su oslobođene plaćanja ili ne.\nIz IJZ RS nedavno su saopštili da Srpska ove godine raspolaže značajnim brojem besplatne vakcine protiv gripa, koja je obezbijeđena i za ostale kategorije stanovništva koje, inače, ne spadaju u kategoriju koja dobija besplatnu vakcinu.\n– S obzirom na to da sezona gripa slijedi i da se stanovništvo i dalje intenzivno raspituje za mogućnost vakcinisanja protiv gripa, preporučujemo građanima da se što prije vakcinišu – saopštili su iz ovog instituta, iz kojeg građanima savjetuju da se obrate svom nadležnom domu zdravlja, kako bi ostvarili pravo na besplatnu vakcinu protiv gripa ove sezone.\nUpozoravaju da je neophodno vakcinisati se što prije, jer je potrebno oko dvije sedmice nakon vakcinacije da se razvije zaštita.\nVakcinacija se preporučuje svim osobama koje žele smanjiti rizik obolijevanja od gripa, razvoj komplikacija, aktivaciju postojeće hronične bolesti, posjete ljekaru, potrošnju lijekova i izostanke sa posla, kao i djeci starijoj od šest mjeseci – objašnjavaju u IJZ, javlja Srpska Infocom.\nU ovom institutu će se sutra i prekosutra, 4. i 5. januara, obavljati i revakcinacija protiv kovida građana koji su zakazani za vakcinaciju, a riječ je o drugoj dozi.\nЈašarević predat Republičkom javnom tužilaštvu (VIDEO)\nNajhladnije jutro u januaru, na Sokocu -23°C\nDirektor Fonda PIO: Zbirno povećanje penzija 3%\nGradonačelnik: Izabrano rješenje za “rupu” u centru, bićete ponosni\nStanivuković odgovorio Đajiću: Dostavite imena onih koji bi da me išamaraju i ispljuju, da vidimo šta stvarno misle


Pendreci i suzavac na pristalice Moralesa u Boliviji /video/ - Sputnjik Srbija\n09:20 14.11.2019 (osveženo 10:28 14.11.2019) Preuzmite kraći link\nGrupa „Crveni pončo“ organizovala je marš u pravcu vladinog kvarta, kako bi zatražila ostavku privremene predsednice Žanin Anjez.\nKomandant nacionalne policije Juri Kalderon je ipak saopštio da pripadnici policije ubeđuju stanovnike prestonice da dobrovoljno uklone barikade.\nOn je saopštio da se situacija u zemlji polako normalizuje.\nU međuvremenu se javio iz Meksika i bivši predsednik Evo Morales. On je osudio odluku Donalda Trampa da prizna samoproglašenu vladu u La Pazu i izjavio da državni udar u njegovoj zemlji ima korene u SAD.\n„Osuđujemo odluku Trampa da prizna dejstva i samoproglašenu vladu uz pomoć policije i vojske. Državni udar, koji je povukao za sobom pogibiju moje bolivijske braće, predstavlja političku i ekonomsku zaveru koja dolazi iz SAD“, napisao je Morales na Tviteru.


април 2018 - Stranica 3 od 3 - СОКОпрес\nDonirano 35 litara krvi\n11. aprila 2018. 11. aprila 2018. SOKOpresLeave a Comment on Donirano 35 litara krvi\nOd 85 potencijalnih davalaca krvi, krv je dalo njih 78 u okviru akcije, koja je održana danas u sokobanjskom Domu zdravlja. ‒ Ovo je treća po redu akcija ove godine i veoma smo zadovoljni odzivom građana. I ovoga puta prednjačili su radnici RMU ‘Soko’, koji su inače poznati po svojoj humanosti ‒ kaže Milica Milenković, […]\nU Sokobanji proslava Vaskrsa po svim kalendarima\n5. aprila 2018. 5. aprila 2018. SOKOpresLeave a Comment on U Sokobanji proslava Vaskrsa po svim kalendarima\nVeliki broj turista odabrao je da vaskršnje praznike provede u Sokobanji. Prema rečima Olivere Marković, stanodavca i vlasnice Turističke agencije „DM”, interesovanje za boravak u Sokobanji ove godine veće je nego prošle, a veliki broj gostiju unapred je rezervisao smeštaj, pre svega, sa grejanjem. Markovićeva dodaje da je zanimljivo što su i mnogi turisti, uglavnom […]\n4. aprila 2018. SOKOpresLeave a Comment on Završene obuke za pokretanje biznisa u poljoprivredi i turizmu\nCiklus obuka u sklopu projekta „Socijalna inkluzija – podrška za budućnost” nedavno je završen radionicom na temu „Edukacija za početnike u poljoprivredi – Modul 3”, koja je održana u prostorijama hotela Moravica. Februara i marta meseca održano je šest dvodnevnih radionica, koje su, kako se navodi na zvaničnom sajtu Opštine Sokobanja, pohađala i uspešno završila […]\nNa početku zasedanje SO Sokobanja, održanoj krajem prošle sedmice, zamenik predsednika opštine i predsednik OO SNS Vladimir Milovanović obavestio je prisutne o rezultatima izbora za savete mesnih zajednica, održanih 25. februara. ‒ Od 25 mesnih zajednica u 23 uspešno su obavljeni izbori, a u 22 najviše poverenja su dobili kandidati ispred SNS – kazao je […]\n3. aprila 2018. 4. aprila 2018. SOKOpresLeave a Comment on Odlučeno: Sokobanja domaćin\nPočetkom septembra meseca Sokobanja će biti evropska prestonica mažuro plesa, odlučila je Generalna skupština Evropske mažuro asocijacije. Evropsko prvenstvo mažoretkinja, 20. po redu, održaće se u Banji od 5. do 9. septembra. Prema rečima predsednika opštine Isidora Krstića, potpisivanje ugovora sa Asocijacijom očekuje se ubrzo nakon završetka vaskršnjih praznika. On je ocenio da će ovaj […]\nPodela penzionerskih kartica\n3. aprila 2018. 3. aprila 2018. SOKOpresLeave a Comment on Podela penzionerskih kartica\nPredstavnici Republičkog fonda za penzijsko i invalidsko osiguranje, u saradnji sa opštinom Sokobanja, uručili su danas 10 penzionerskih kartica penzionerima koji imaju prebivalište na teritoriji sokobanjske opštine. Prema rečima predsednika opštine Sokobanja Isidora Krstića, akcija podele kartica, koju je organizovalo Ministarstvo za rad, zapošljavanje, boračka i socijalna pitanja, će biti nastavljena do kraja godine, dok […]\nEdukacije o zadrugarstvu i socijalnom preduzetništvu\n3. aprila 2018. 3. aprila 2018. SOKOpresLeave a Comment on Edukacije o zadrugarstvu i socijalnom preduzetništvu\nU okviru projekta „Podrška za budućnost” opštine Sokobanja, nedavno je održana još jedna edukacija na temu „Zadrugarstvo i socijalno preduzetništvo”. I ovoga puta bilo je interesovanja, pa je ovoj edukaciji, održanoj 28. marta, prisustvovalo 16 učesnika. Predavanja su, kao i na prethodna dva edukativna skupa upriličena krajem druge dekade marta, održali stručnjaci Centra za društveno […]


Besplatna kontrola zdravlja sutra u Malom Radanovcu | (Vesti - 19. 11. 2018) Subotica.com\nBesplatna kontrola zdravlja sutra u Malom Radanovcu\n19.11.2018. u 00:00h\nZdravstvena akcija "Selu u pohode - proveri svoje rizike, kontroliši zdravlje!" održaće se sutra, 20. novembra, u prostorijama Mesne zajednice Mali Radanovac. Tokom prepodnevnih časova, sugrađani će moći besplatno i bez zdravstvene knjižice da provere svoje zdravstveno stanje.\nTakođe, zaposleni i volonteri Crvenog krsta uručivaće pakete hrane i higijene socijalno najugroženijim porodicama ili pojedincima u ovoj Mesnoj zajednici.\nzavod za javno zdravlje dom zdravlja subotica besplatan pregled kontrola zdravlja selu u pohode crveni krst subotica\npre 17 sati 2 minuta


Evropa za kreativnu Srbiju: koji su programi EU za podršku kulturi - EU Delegacija u Srbiji\nNa panelu su predstavljeni EU program Kreativna Evropa, koji podržava projekte iz oblasti kulture, kao i njegovu komponentu (ili potprogram) – Media program (http://media.kreativnaevropa.rs/media-desk-srbija/) koji finansijski podržava projekte iz oblasti audiovizuelne umetnosti. Srbija učesrvuje u program Kreativna Evropa od juna 2014. godine, kao prva zemlja koja nije članica EU. Program Media dostupan je institucijama Srbije od marta ove godine i u toku je čak 14 konkursa za različite oblike podrške, rekla je predstavnica Mediadeska Srbija Nevena Negovanović. Ona je navela da će program Media tokom narednih godinu dana sličnim panelima biti predstavljan tokom svih velikih filmskih festivala, kako bi što više ljudi bilo upoznato sa mogućnostima koje nudi. Mediadesk Srbija je implementaciono telo potprograma MEDIA koje je oformljeno u okviru Filmskog centra Srbije.\nSvoja iskustva preneli su uspešni korisnici EU sredstava iz Vojvodine: Muzej savremene umetnosti, Galerija matice srpske, Studentski kulturni centar Novi Sad i Institut za zaštitu kulturnih spomenika Sremska Mitrovica samo su neke institucije kulture koje su konkurisale i dobile sredstva EU za svoje projekte, koje najčešće rade u saradnji sa nekom od članica EU. Predstavnici tih institucija naveli su da je velika prednost rada na projektima EU sticanje kontakata, usvajanje novih metodologija i, najvažnije, pozicioniranje ustanove na evropskoj kulturnoj mapi. Ne manje bitna činjenica je i mogućnost finansiranja, pa je tako Luka Kulić iz Muzeja savremene umetnosti Vojvodine rekao da se ta ustanova 30 odsto finansira iz projekata. Prema njegovim rečima, poslednja dva projekta koje je Muzej dobio odnose se na digitalizaciju i na migracije kao fenomen. Gorana Lemajić iz Zavod za zaštitu spomenika kulture Sremska Mitrovica predstavila je projekat “ARCHEST: Edukacija posetilaca arheoloških lokaliteta duž rimskog puta Akvileja-Emona-Sirmijum-Viminacijum” koji Zavod sprovodi zajedno sa partnerom iz Italije. I predstavnica Galerije Matice srpske navela je da je cilj njihovog projekta edukacija publike, a posebno mladih, uz primenu novoh metodologija usvojenih od partnera iz EU.


Vučić za Blumberg: Kada završim posao do 2022. Srbija u EU, neću se više kandidovati | WebTribune\nHome IZBOR NAPUŠTA POLITIKU – Vučić za Blumberg: Kada završim posao do 2022. Srbija u EU, neću se više kandidovati\nPredsednik Srbije Aleksandar Vučić rekao je za “Blumberg” da se verovatno neće kandidovati na sledećim predsedničkim izborima 2022. godine.\nKako je rekao, njegova namera je da “završi posao” potreban za ulazak Srbije u Evropsku uniju do kraja ovog mandata.\nKako ističe agencija, “najmoćniji političar u Srbiji” je rekao i da će svoj predlog za rešenje pitanja Kosova, “najveće prepreke na putu ka EU”, saopštiti do prve polovine aprila.\nKako je rekao, prvo će svoj predlog izneti pred Srbe, a zatim pred međunarodnu zajednicu. Nije želeo da otkriva detalje, ali je naveo da će “od ključne važnosti biti poboljšanje veza sa Albancima”, kao i da će obe strane morati da budu spremne na kompromis.\n“Ovo je jedna od poslednjih prilika da prevaziđemo jedan od najvećih problema u regionu i to zauvek”, rekao je Vučić.\nLider SNS je ponovio i da dok je on na mestu predsednika Srbija neće uvoditi sankcije Rusiji, ali da “ne može da garantuje šta će biti posle njega”. Kako je rekao, on obećava da će “pripremiti Srbiju za ulazak u EU do početka sledeće decenije, istovremeno održavajući jake veze sa Rusijom”.


mladen djordjevic\t 16.09.2021. 21:03h 21:33h\nNOVI SAD - Nakon predaje Daniela Janoša (42) iz Novog Sada, efikasnom akcijom novosadske kriminalističke policije danas je pronađeno i sakriveno oružje, koje su koristili on i osumnjičeni Dalibor Bogdanović Boća, bivši policajac, koji je i dalje u bekstvu, kada je ubijen MMA borac Uroš Stefanović.\n- U mestu Rumenci, pored Novog Sada, u šiblju pronađeno je odbačeno oružje koje su koristili Bogdanović i Janoš - tvrdi izvor Kurira.\nPodsetimo, kada je zločin počinjen, ubrzo su pronađena kola, takođe u Rumenci, ali tada počinioci nisu bili unutra, kao ni oružje.\n- Kola su kupljena pre mesec dana u Inđiji, ali nije bilo promenjeno ime vlasnika. Verovatno su imali nameru, da ih posle zločina zapalile, ali nisu stigli, s obzirom da je policija bila krenula za njima. Najverovatnije da ih je sačekao drugi auto koji ih je odvezao. Kako je danas Janoš nakon predaje, ni sam ne zna gde se sve nije sakrivao, pune dve nedelje - dodaje naš izvor.\nUroš Stefanović ubijen je 2.septembra, kada je sa Kovačevićem, kome je bio telohranitelj, ušao u pasaž u Cankarevoj ulici, i tada je za njima uleteo automobil marke "pežo", gde je bio bar jedan napadač koji je pucao na njih. Stefanović je preminuo na licu mesta, dok je Kovačević ranjen u ruku. Stefanoviću je bio višestruki osvajač medalja u rvanju, džudu i greplingu, koji se okušao i kao MMA borac, nažalost nije bilo spasa, dok je jedan od ispaljenih hitaca Gorana Kovačevića Goranca pogodio u levu podlakticu.\nPodsetimo, Janoš pokušava da svu krivicu preuzme na sebe, iako su te noći pronađene različite čaure, a današnji pronalazak dva oružja još više upučuje da je i lice koje u bekstvu pucalo.\nTe večeri on je vozio kola, dok je osumnjičeni Boća, sedeo na zadnjem sedištu.\n- Iako Janoš pokušava da "preuzime svu krivicu na sebe", ne veruje mu se, s obzirom na to da su nađene dve vrste čaura, što ukazuje da je još jedan pripadnik grupe pucao. Danijel se pravda da je pucao jer je navodno ubijeni mladić razbio vozačevo staklo i počeo da ga udara, pa se on uplašio - kaže izvor Kurira.\n(Kurir.rs/S. S. Foto S. S.)\nDaniel JanošDalibor Bogdanović BoćaNovi Sadubistvo MMA borcaGoran Kovačević Goranac